
Kun ĝojk surprizo la karaj: gelegantoj -de „Espero. Katolika“ 
eerte :miris' pri' surskribaĵo sur la kovrilo de la Marto-numero:' — 
la 39 de la reaperinta oficiala organo de “la Internacia Katoliká- 
Unuiĝo. Esperantisto — anoncanta la protektadon de Lia kar- 
dinala moŝto; D' Frid: Gust. Piffl, ĉefepiskopo en. Wien. Tiu. 
afabla akcepto, tre honoriga por nia revuo, faris la 303" de Marto- 
19207 tago: neforgesebla por la katolikaj Esperantistoj sur la tuta 
tero, des pli grava, ĉar Lia kardinala moŝto esprimis tiuokaze: al 
groj. Siedl, vicprezidanto de la Aŭstria Katolika Ligo Esperantista; 
kaj Frey, kiuj direktis al li Ja peton pri protektado, sian aprobon. 
koncerne la sukcesplenaj laboroj en la „katolika Esper- 
antujo“. t 

Nia ĝojo vere devas esti granda, se ni pripensas la spiritan. 
valoron de tia protektado por nia movado. Lia kardinala moŝto,. 
estante la ĉefo de la Wien'a eparhio, estras la sanktan Eklezion por: 
la tuta nuna Aŭstrujo, kaj plue li reprezentas, dank' al lia altranga 
pozicio inter la katolika episkoparo, la sanktan institucion de la 
katolika eklezio por granda parto de la tutmonda katolikaro. 

Per la protektado la kardinalo aprobis la celon dé nia. 
organizacio, kies oficiala organo ja estas „Espero Katolika“, 
kiel grava membro de la katolika ekleziestraro, kaj evidentigis. 
personan konvinkon pri taŭgeco de Esperanto por inter- 
fratiĝo de la tuta katolikaro. La modela agmaniero de nia kara. 
protektanto certe instigos la katolikojn, interesiĝi pri Esperanto, 
kaj ĝi kunhelpos, por .forigi la ĝisnunajn antaŭjuĝojn ĉe- 
multaj el ili. Precipe nia pastraro ne plu povas esti seninteresa. 
je la katolika Esperantismo. 

Ni ripetas, nia movado ne esfas simpla lingva afero, 
sed laboro por la internacia katolikismo. Vera Esperantisto. 
uzas Esperanton ne nur kiel helplingvon por 'interkompreniĝo, sed 
kiel la plej taŭgan lingvan ilon, por realigi la ideojn de la 
internaciismo. Rememoru, ke ni katolikoj jam laŭ la program- 
aro de nia kredo devas „esti internaciistoj, sed bedaŭrinde 
multaj “cirkonstancoj malhelpis efektiviĝon. Ne lastaloke al ni 
mankis taŭga neŭtrala esprimilo por tio. Dro Zamenhof 
genie solvis tiun problemon: Tiel la katolikoj ne plu hezitu, 
enmeti Esperanton inter niaj spiritaj iloj por baldaŭa vere inter- 
nacia katolikismo. 

Kstante Esperantistoj, ni komprenas la hezitadon de niaj sam- 
kredanoj rilate al praktike Kristana. internaciismo, fundamentita. 

-sur Esperanto, „ĉar la malfacilaĵoj. estas. diversaspesaj kaj. -gravaj ; 
“krom tio nia movado estds hova je unua rigardo.. Famen- niaj 
«klopodoj korespondas, LA ĉelojn. de la katolika. eklezio, ja, Hi -estas 
jam enradikitaj en ĝia dogmaro. Pro tio neniu. timu nian 
entreprenon aŭ eble konsideru ĝin kiel kontraŭreligian 
ideon. 

Rigardante la dubojn kaj la antaŭjuĝojn en la katolikaro “pri 
Esperantismo, ni ŝuldas al nia protektanto specialan dankon 
por lia kuraĝa faro, kiu restos pionira fakto. Se la direktor- 
aro permesas al si, esprimi al Lia kardinala moŝto sinceran 
dankon, ni ne nur parolas por„la organo de ni administrata, 
sed ankaŭ en, la nomo, de la tutmonda Esperantujo 
katolika. . ki 

Enmetinte ĉi tie la portreton kaj mallongajn-biograf1- 
ajn datojn pri nia altranga protektanto, ni esperas, plenumi dezirojn 
-de niaj ekster-Aŭstrujaj samideanoj. l 

D'e Frideriko Gustavo Piffl naskiĝis dum la 18643 en 
la urbeto Landskron en la germanlingva parto de Bohemujo. 
Obeinte la vokon de lia animo, li eniris la mondfaman abatejon 
Klosterneuburg apud Wien, de la regul. kanonikoj de 5'9 Aŭgus- 
teno, fonditan de la limgrafo Ste Leopoldo dum la 12a centjaro. 
Post “tiea teologia studado li pastriĝis dum la 18882 Dum kelke 
da jaroj efikante kiel fervora pastro, li havis diversajn oficojn, sed 
lia persona emo restis prizorgado de animoj. Okaze de sen-estreco 
dum la 19072 la kanonikoj elektis lin. kiel prelaton kaj Lateran'an 
abaton. Baldaŭ post tio, dum la 19182, li estis alvokata, por estri 
la Wien'an eparhion, kaj dum la 19143 la papo Pio X», kiu ja 
ankaŭ estis beninta la redaktoraron de „Espero Katolika“ jam dum 
la: 19072, honoris la ĉefepiskopon per la indo karditala. 

Dro Piffl ĝuas pro lia populareco plenan konfidon de liaj 
eparĥianoj, por kiuj li zorgas kiel patro. La nuntempa mizero en 
Wien estas speciala objekto de lia karitama koro. 
| Ni katolikoj en 1 tutmonda Eperantistaro preĝu insiste, ke 
la Dia Providenco konservu la karan vivon de la altranga 
protektanto por la beno de lia ŝafaro kaj precipe ankaŭ por de li 
protektata ebliĝo de nia sankta tasko: popola interfratiĝo 
en Jesuo-Kristo. La direktoraro. 


Pro J. M. Decoene, C. Ss. R., nia fervora propagandisto. 
inter katolikoj, kiu, vojaĝante el Belgujo Polujon, por fariĝi tie en 
Tuchów profesoro en la kolegio de Redemptoristoj, restis dum 
kelke da tagoj en Wien kaj uzis tiun okazon, por viziti la kardinalon- 
protektorom de „E.K.“ kaj konvinki lin, per rakonto de liaj spertoj, 
dum la misiista agado en Kanadujo inter tieaj diverslingvaj 
enmigrintoj, pri la granda utilo de Esperanto por 
prizorgado de animoj. Li prezentis ankaŭ la libron pri kon- 
fespreno en 12 lingvoj, inter ili Esperanto, kaj renkontis grandan. 
intereson de Lia kardinala moŝto pri la internacia helplingyo. 

En la fino de la longedaŭra aŭdienco tre favora Kard? Piffl 
volonte subskribis jenan aprobon, grava dokumento por la. 
katolikaj Esperantistoj : 


Esperanto eerte estas taŭga, helpi la defendon de la 
| katolika kredo. 


Wien, 21. April 1920. 

Al miaj karaj kunfratoj de IKUE kaj ge- 
legantoj de „Espero Katolika“. 

“Ne tute ankoraŭ, miaj karaj gefratoj, malaperis la fumo de la 
pafilegoj de la batalkampoj de Eŭropo, kaj nur tra ia malhela duon- 
lumo oni povas rigardi la konfuzon, kiu ĉie sin etendas tra la 
naciaro. Ne troviĝas multaj homoj sur ĉi tiu terglobo, kiuj povas 
sin altigi supere de sia rondo — de siaj ĉirkaŭaĵoj. Kaj do ni vidas 
sen surprizo nian belan movadon IKUE jam infektita de ĉi tia tut- 
monda blindiga, konfuza malsano. Tion oni devis atendi, post tiom 
granda mondmilito. Tamen, dank” al Dio, kompare kun la ĝenerala 
stato de la mondo, ne ŝajnas; ke nia katolika afero staras tro 
malbone. 

Sed, „is“e nia moto estis — „Antaŭen“ kaj „os“e, ĉi tiu sama 
moto devas esti la nia. Kaj, por ke nia afero pli efike, pli frue sin 
eligu el la nuntempa konfuzema malsana stato, la unua kaj ĉefa paŝo 
farinda de ni estas kompreneble la Internacia Katolika Kongreso. 

Oni proponis al mi, ke ĉi tiu Internacia Kat. Kongreso Vœ? (aŭ 
VI? ?) okazu ĉi tiun jaron, kaj ke ĝi okazu en Nederlando — pro- 
pono, kiun mi aprobas. , 

Mi elektas Pastron Poell, el Nederlando, vicprezidanto de 
IKUE kaj prezidanto de la kongres-komitato, kaj mi plue komisias 
lin, elekti vicsekretarion kaj vickasiston cele al la kongreso kaj farı 
kian ajn alian movon, kiun li eble pensos necesa por la plena suk- 
ceso de la kongreso kaj por la bono de la movado ĝis la kongreso, 
kiam okazos la kutima laŭregula elekto de estraro. Pastro Poell 
loĝas en la kongreslando kaj li do des pli bone, kiel prezidanto, 
antaŭenpuŝos la organizon de la kongreso. Mi konas lin kaj mi 
konas lian taŭgecon por ĉi tiu ofico kaj mi petas kaj esperas, ke 
Jli bonvole akceptos ĝin. | 

Mi faras ĉi tian elekton, geamikoj, por eviti eblan konfuzon: 
mi ne scias ankoraŭ, pro la maltrankvila stato de mia malfeliĉa 
patrujo — — — kaj — — — kaj — — — pro aliaj kaŭzoj, ĉu 
mi persone povos ĉeesti la kongreson. 

Eble, verŝajne, en ĉi tiu afero mi agas „ultra vires“; mi 
faras, kion mi ne rajtas. fari, ke mia agmaniero estas aŭtokrata ktp. 
Se vi tiel pensas, miaj karaj geamikoj (kaj vi havas rajton kaj 
kaŭzon. tiel pensi) mi petas, ke, antaŭ ol vi min kulpigas, vi pri- 
pensu la neordinarajn cirkonstancojn de la tempo kaj de la naciaro. 

Mi havas antaŭ miaj okuloj nur la bonon de nia katolika 
afero, kaj se ĉi tia mia ne-ordinara agmaniero ne plaĉas al kelkaj 
personoj — mi petas, ke ili pacience atendu la kongrestempon, 
kiam ili havos okazon, ordigi aferojn laŭvole. 


La Via en Xto 
Patrick Parker, paroĥestro, prezidanto de IKUE. 


— 62 — 


Novaj perspektivoj. 

Espero Katolika reaperos! Preskaŭ ‘nekredebla ŝajnis tio al 
mi; sed ĉiuj duboj malaperis, kiam antaŭ mi kuŝis efektive la unua 
kajero. Ho; vi kara verda folio, destinita, denove realigi dum gravega 
tempo la vortojn de nia Savinto pri unu ŝafejo, destinita, ree verigi 
la orajn aliajn vortojn: „Infanetoj, amu vin reciproke !“ Benita per 
la beno de nia neforgesebla Sankta Patro de Amo: Pio Xa: 
Saluton al vi! Reprenu kuraĝe vian taskon malfacilan sed merit-, 
plenan : 

1e, rekonduki la homojn, unue la katolikojn, el nacia ŝovin- 
ismo al sento de veraj homaranismo kaj frateco, al Kristana 
solidareco ; 

2e, konservigi, uzante Esperanton, kontraŭ malŝparoj da tempo 
kaj da forto la katolikajn mondkongresojn, precipe la Mŭkaristiajn 
kaj la Marianajn, kaj helpi, ke ili fariĝu la plej brilaj sur la tero; 

89, ekstarigi per apostolato de katolika mondgazetara oficejo 
— eble en Roma — kontraŭ malkredo granitan muron, antaŭ kiu 
disbatiĝas ĉiuj kontraŭ-Kristanaj atakoj; 

49, Esperantigi valorajn naciajn religiajn verkojn, por utiligi 
ilin al la tutmonda katolikismo ; 

be, faciligi la parolajn kaj la skribajn ideo- -interrilatojn inter 
la multegaj katolikaj unuiĝoj kaj organizaĵoj jam flegantaj inter- 
nacian korespondadon ; 

6e.. -ebligi al la gemembroj de IKUE «utilajn kaj agrablajn 
interrilatojn ĉiuspecajn kun samkredanoj alilandaj kaj havigi al ili 
dum vojaĝoj eksterlandaj fidindajn loĝejojn, komercajn inter- 
rilatojn ktp. 

Sed super ĉiuj aliaj taskoj de IKUE staras «tiu: helpadi rekon- 
dukon: de la katolikaro el ŝajna Kristaneco al apostola, agema, 
pra-Kristaneco, al . amo! = 

Antaŭen, karaj gefratoj, ni tuj komencu agadi, varbadi, kun- 
laboradi; ĉiu el ni ne. nur pioniro, sed eĉ laika apostolo ! Esperanto 
estas nepre ph ol simpla „popola lingvo“, pli ol sama lingvo 
por ĉiuj, dua por ĉiu, krom la gepatra lingvo : Esp eranto estas 
misio! Tiel ne nur katolikaj eminentuloj juĝis kaj ĵuĝas pri 
Esperanto sed eĉ protestantoj, kiel ekz. la bone konata pastoro 
Loesche en Leipzig. Tamen, Esperanto ĉiam restu humila 
servantino, “Ĉiam preta, helpadi realigon de la ardaj deziroj de la 
Sankta Patro por la beno de la homaro. 

Nun mi babilu iom pri novaj perspektivoj de nia kara Ligo. 

„Unueca teksto de niaj-ĉefaj katolikaj preĝoj.“ Ĵen 
nepre urĝa problemo jam menciita en la unua kajero de nia nova 
„H. K.“ Sed, mi pledas, ke oni verku preĝaron enhavantan krom 
tiuj ĉefaj trezoron sufiĉe grandan de preĝoj pri ĉiuj necesaj religiaj 
aferoj kaj ĉiuj sezonoj de “la eklezia Jaro, same ankaŭ sufiĉe riĉen- 
havan kantaron, unuvorte: komunan preĝaron por la membr- 
aro de IKUE, certigante tiamaniere ankaŭ .la unuecon de la Liganoj. 

Sufiĉos, fiksi la ĉefajn preĝojn, ĝenerale laŭtvoĉe diratajn, kaj la 
ĉefajn kantojn per komuna laborado. Pri la verkado de la ceteraj 
preĝoj kaj kantoj la Ligo fidu al lingva lerteco de: iu fame konata 
Ligano. Kompreneble la preĝaro kun la kantaro estu aprobata de 
la Sankta Seĝo. Eble la eldonejo de „E. K.“ povus aperigi tiun 
verkon? — — Uu“ 

Ĉu ni povas esperi, ke la iamaj naciaj landligoj de 
IKUE kun ilaj organoj baldaŭ reviviĝos? Ĵa estus la plej 
bone, se anstataŭ aro de naciaj organoj de IKUE aperus nur 
„EB. K.“ pligrandigite. 

Plue, ankaŭ la demando pri adresaro nepre ne estas mal- 
grava. Eble la eldonejo de „E. K.“ preparu iom post iom ankaŭ 
reeldonon de la unuafoje dum .la 19142 aperinta sed nun kom- 
preneble preskaŭ senvalora Tutmonda Adresaro de Kat. 
Esperantistoj kaj de honestaj malkaraj hoteloj? Kaj 
jen, nova problemo aperas: Cu ne estus la plej praktike, imiti la 
ekzemplon de la institucioj de „Universala Esperanto-Asocio“ 
(UEA), aŭ, pli ĝuste: ĉu ni me povus denove serĉi realigon de 
ĉiuj malnovaj taskoj de IKUE, kiu estas ja pli maljuna ol UEA? 

Do, antaŭ ĉio, IKUE serĉu, havigi al si delegitojn, kiel 
UEA, en ĉiuj ĉefaj lokoj ĉiulandaj. La adresaro aŭ, pli bone, 
la unua „jarlibro“ devus enhavi krom la nomoj de la delegitoj 
ankaŭ la adresojn de ĉiuj nadiaj lokaj grupoj ktp. Sed; kiu donos la 
necesan monon por tiaj entreprenoj? Nu, ĉu vere ni katolikoj ne 
estus kapablaj, kolekti sufiĉe multe da mono, por “ebligi tiun gravan 
helpilon, aŭ, ĉu vere ne estus trovebla, iu katoliko en „riĉa“ lando, 
ekz. Amerikano, preta, oferi signifan sumon por IKUE, kiu pro la 
malalta monvaloro en Aŭstrujo estus multobligata ? „Kiu serĉos, tiu 
trovos.“ kaj „kiu frapos, al tiu oni malfermos!“ — — 

Plue, IKUN kiel eble plej baldaŭ interrilatu pri la dua:el la 
menciitaj de emi ligoceloj. Ja ne estos eble, jam nun okazigi kon- 
greson Eŭkaristian aŭ Marianan en Esperanto, sed, kial ne interrilati 
kun la koncernataj kongreskomitatoj pri ĉiufojaj Esperanto- 
paroladoj por „la katolikaj partoprenantoj Esperantistaj, pri 
Esperanto-Diservoj, eĉ pri aranĝo de bone konataj laŭ naci- 
lingva teksto Festludoj en Esperanto. Se ne alie eble, provi- 
Zore almenaŭ nur ni mem aranĝu, okaze de IKUE-kongresoj, 
tiajn festludojn. Mi eĉ jam povas proponi: unu tian festludon: laŭ 
mia instigo lertega Esperantisto, St kolonelo Zwach en Wien, 
jam de longatempe finis mirindan tradukon de la fame konata „La 
Savo de l' Mondo“ (Das Heil der Welt“) de la germana poeto 
kaj reĝisoro Eriko Eckert. Mi ĝojegus, se ni okaze de la kongreso 
dum la 19215 povus aranĝi tiun belegan festludon. 

Ĉiam, ĉiuokaze ni serĉu, pruvi al partoprenantoj. en katolikaj 
kongresoj tutmondaj, kiom bonega ila estas Esperanto, por. servi al 
nia amata Eklezio. 

Tre grava entrepreno estas ankaŭ Esperantigo de verkoj 
laŭ la supra „42 punkto de la ligoceloj. Kelkaj fervoruloj estas nuntempe 

tradukantaj 1. a. „Das religiöse Leben“ (La religia vivo) de Pro Til- 
mano Pesch; „Das Goldene Buch der wahren Andacht zu Maria“ 
(La ora libro de vera sindono al Maria) de Grignon de Monfort; 
„Der beichtende Christ“ (La Kristano konfesanta) de Pre Fruktuozo 
Hockenmaier k. a. Insiste mi rekomendas tradukadon de. la vere 
mirinda kaj por religia perfektiĝo eĉ nepre necesa libro: „Die 
Übung: der Vergegenwŝrtigung Gottes“ (La ekzercado, prezentadi 
al si Dion) de la spiritualo Konrado Hock, eldonita de Valenteno. 
Bauch en Würzburg. Tiu libro atingis jam "(322 eldonon. 10.000 
ekzemplaroj estis vendataj dum nur kvar monatoj! — — Kaj kiu 
kuraĝos, Esperantigi nian Biblion, la libron de la libroj, jam 
de longatempe tradukitan laŭ la protestanta teksto. -Oni ĉesu ripeti : 
ni ne bezonas Esperanton por ekleziaj verkoj, la eklezia lingvo estas 
la latina! Nepre ne! La Biblio estas tradukita en multegaj naciaj 
lingvoj kaj ni ne plu vivas en Mezepoko, kiam la latina lingvo 
estis komprenigilo internacia por ĉiuj kleraj personoj! Kiom mal- 
multaj eĉ el la katolika pastraro nuntempe povas flue paroli en 
latina lingvo konversacie pri ĉiutagaj aferoj? La Eklezio ĉiam devas 
progresi, kompreneble nur laŭ praktikaj por la vivo vidpunktoj; ne 
vane eminentulo, lia kardinala moŝto van Rossum; prefekto de la 
Propagando en Koma, jam multajn jarojn antaŭ la milito diris : 
„Ksperanto plenumos por la Eklezio ankoraŭ grandajn servojn!“ 
Jes, ni ĉiam zorgu, ke niaj katolikaj gefratoj „vekiĝu“, ekkonante, 
ke ni ne devas lasi Esperanton nur al nia malamikaro. — — 


“Ke IKUE rekresku, reĤoru, reprosperu, tion deziras el tuta koro 


M. Mielert, 


prezid. de „Germana Ligo de Katolikaj Esperantistoj“ 
Breslau (Germanujo-Dilezio), X., Werderstr. 35. 


ApologiajJoj. | 
El: Lebensweisheit in der Tasche (Vivosaĝo en poŝo) de Pro Dro 
Alb. M. Weiss, O. Praed., esperantigis J. Sch., Wien. 


La vojo al Dio. 
Esplorrigard' Vin ne atingas, Dio, 
Spirito Vian lumon ne eltenas, 
Sed koro pura, simpla nur en ĉio, 
Eltrovas kaj facile Vin enprenas. 

Amo de Dio, la motivo de kreo. 


Por fari al ni imagon, kio estu komprenata, kiam oni. diras, 
ke Dio nin kreis pro amo, ni devas prezenti al ni la 'diferencon 
de Dia amo kaj de homa amo. Tiu diferenco estas sama, kia de 
kreinto kaj de kreito. La amo de Dio estas nekreita kaj estas kapabla, 
krei, la amo de homoj estas, ĝi mem, kreita kaj tial ĝi ne povas 
esti kapabla, krei. 

Neniu sentos pli bone, kiom malriĉa estas amo de. kreitaĵo, 
ol, kiu amas kaj deziras moĥtri sian amon. Ju pli serioze li penadas, 
por plenumi noblan faron, des pli dolore li konvinkiĝas prr sia 
senpotenco; ju pli li faras kaj oferas, des malpli li sentas sin 
kontentigita. 

Tio -estas la kialo, ke nia amo, se ĝi ja estas malfalsa, t. e. 
energia kaj oferema, la plej ofte “estas por ni pli turmentiga . ol 
Kontentiga. Se ni povus multobligi niajn fortojn proporcie kun nia 
dezirego je amo, se ni povus ekzistigi riĉaĵojn, trezoregojn, mond- 
ojn, por riĉigi la amatojn, ankaŭ per tio ni ne estus tiom rapide 
kontentigitaj; sed sen tia ebleco nia koro estas premegata per tio, 
ke tiom malmulte ni havas kaj tute nenion ni povas krei. 

Tamen ankaŭ homa amo vere ofte estas malŝpara. eĉ mal- 
ŝparega. Kion ne kapablas amo de patrino! Ĉion fordoninte, kion 
ĝi posedis, ĝi tamen ĉiam havas donoton ankoraŭ, kaj plion ol 
pli frue, ĉar tiam ĝi sin mem ja fordonas. Tial amo kreitaĵa estas 
fajro tiome konsumanta; do, nenio restas al ni, ol konsumi je 
ni mem, ĝis kiam ni neniiĝis en tia fajrego. 

Alie Did amo. Gi estas la esenco, la vivo mem de nemezur- 
eblo. En tio estas ĝia neelĉerpebla riĉeco. Amo devas doni, ĉiam 
doni, doni pli kaj pli grandon kaj pli bonon. Tio faras ĝin por ni 
turmentiga, sed por Dio okazo, por montri,”kiom li posedas, kion 
li povas, kio li estas. 

Amo estas potenco neelpetebla; neniam ĝi diras: Estas sufiĉe. 
Ankaŭ.al Dio ĝi ne permesis kvieton, ĝis kiam li kun lia amo kaj 
per lia amo donis al ni partoprenon en lia vivo. 

Li do fariĝis kreinto, por kontentigi sian amon. En tio- ni 
havas la diferencon de nia kaj de Dia amo. 

Amo de kreitaĵo estas estigita de la boneco de amataj ob- 
jektoj, amo de Dio estas la ekzistmotivo de la'“objektoj kaj de ĉia 
ila boneco. 

Religio, bastono de policisto. | 
Min do neniu devigu, marŝadi, premate sub jugo, 
Riĉa estante klerul, rabi ne devas mi ja. 
Sed la malklera popolo konservu la kulton al Dio: 
Ĉar sen la timo pro Di” nin ĝi timigos pri rab'. 

Pri unueca teksto de niaj ĉefaj katolikaj preĝoj. 

Tiun. temon, prezentitan de Pro F. Meŝtan en la Januaro- 
Februaro-n9 de „Espero Katolika“ al diskutado, traktis nun ankaŭ 
la prepozito Becker en Bromberg, Polujo, en la Aprilo-n9 de 
„Blanka Kruco“, la Esperanto- kaj Germanlingva oficiala organo de 
„Germana Ligo de Kat. Esperantistoj“, skribante: 

„La plej grava kaj urĝa tasko de la estonta kat. kongreso 
estos, laŭ mia opinio, starigi fikse la oficialan tekston de la ĉiutagaj 
preĝoj. Estas ja nepre necese, ke ni katolikaj Esperantistoj montrua 
eksteren nian plenan unuecon per sama preĝmaniero. Komunaj 
Diservoj dum kongresoj kaj kunvenoj estas eblaj nur, se ni uzas 
samajn formulojn dum preĝado kaj kantado.“ „Mi partoprenis iam 
pilgrimadon Roma”n; dum Diservoj aŭ survoje ni ne povis kune 
kanti religiajn himnojn, ĉar ni estis el diversaj dioceŝsoj kaj 
bedaŭrinde ĉiu dioceso uzas apartajn melodiojn, eĉ apartajn tekstojn. 
Do, kiam ni, ĉiuj Germanoj, volis kune kanti himnon, ni povis 
karti —— nur „O sanctissima!“ La sola komuna „germana“ 
kanto estis do latina!“ .. 

„Ni evitu tian malsamecon dum niaj kunvenoj kaj kongresoj. 
Tial ni proponu al la proksima kongreso preĝotekstojn kaj himnojn, 
kiujn la kongreso post detala ekzameno oficiale akceptu kaj por la 
unuanime elektitaj formuloj petu eklezian aprobon. Tiam ĉiuj estos 
devigitaj, lerni, uzi, presigi nur la aprobitajn tekstojn.“ 

„Pri la formulo de la sankta krucosigno oni povus dubi 
nur, ĉu estus praktike, uzi apostrofon de la artikolo; mi preferas 
la mallongan formulon: En la nomo de l Patro kaj del P Filo kaj 
de P Spirito Sankta. Amen. („En nomo“ aŭ „nome“ ne sufiĉus; 
la artikolo antaŭ „nomo“ estas necesa)“. 

„La Ŝinjora Preĝo: Patro nia, kiu estas en la ĉielo, 
sanktiĝu nomo Via, alvenu regno Via, fariĝu volo Via kiel en la 
ĉielo, tiel ankaŭ sur la tero. Panon nian ĉiutagan donu al ni hodiaŭ 
kaj pardonu al ni ofendojn niajn, kiel ankaŭ ni pardonas 'al niaj 
ofendintoj, „kaj ne konduku nin en tenton, sed liberigu nin de 
P malbono. Amen. (Kiom eble la teksto devas imiti la oficialan 
latinan formulon, sed oni povas kaj devas ankaŭ atenti la belson- 
econ. Cu eble omi povus anstataŭi la vortojn „ofendojn“ kaj 
„ofendintoj“ per aliaj?)“. 

„La Anĝela Saluto: Ave, Maria, gracoplena, la Sinjoro 
estas “kun Vi, benata Vi estas inter la virinoj kaj benata la frukto 
de Via korpo, Jesuo. Mankta Maria, patrino de Dio, preĝu por ni 
pekuloj nun kaj en la horo de nia morto. Amen. („Saluton, Maria“ 
aŭ „Estu salutata“, aŭ „Mi Vin. salutas“, ĉio tio ne plaĉas al mi; 
kial do ne enkonduki la vorton „Ave“? Gi ja certe jam estas 
internacia.) “. 

„La „Kredo“. Mi kredas en Dio, Patro ĉiopova, kreinto de 
la ĉielo kaj de la kuro; kaj en Jesuo Kristo, Filo Lia unika, Sinjoro 
nia; kiu koncepciita estas de la Spirito Sankta, naskita el Maria 

entombigita; Li malsupreniris al la inferoj, la trian tagon reviviĝis 


ĉiopova; de kie Li venos, por juĝi la vivantojn kaj la mortintojn. 
Mi kredas en la Spirito Sankta, sankta eklezio katolika, komuneco 
de la sanktuloj, pardono de la pekoj, reviviĝo de la karno, VIVO 
eterna. Amen.“ 


„Kritiko estas dezirinda, por ke ni povu proponi al la estonta 
kongreso ion perfektan.“ 

La ĉi supre esprimita de la ŝatinda aŭtoro deziro pri kritiko kuraĝigas 
min, tuj aldoni kelkajn rimarkojn pri la proponitaj tekstoj. 

Al la demando pri apostrofigo de Ila artikolo en la formulo al la 
krucosigno: La soleneco, kiu nepre devas estr propra al ĉiu preĝoteksto, 
postulas, laŭ mia opinio, aame kiel en la ceteraj cititaj tekstoj, uzadon de la 
plena formo de la artikolo, kiu certe gravigas la recitadon de la preĝovortoj 
kaj malhelpas senatendan, trorapidan laŭtvoĉan preĝadon. 

Al la „Sinjora Preĝo“ (mi ja preferus diri: „Preĝo de la Sinjoro“, ĉar 
ĝi estas preĝo ne de iu sinjoro aŭ de sinjoroj ĝenerale, pri kio povus kredigi 
alireligianojn (idolanojn ekz.) la adjektivigo de „Sinjoro“, dum la preĝo estas 
preĝo de Jesuo, la Sinjoro): Krom belŝoneco eble ankaŭ tuja komprenebleco 
de la interna enhavo de la teksto estas dezirinda; tial la malhelpaj por tiu 
lokoŝanĝoj de diversaj vortoj (precipe la posedo-pronomojj) estu — laŭ mia 
opinio — evitotaj. La Madjaroj ekz. preĝas. „Mi atyánk“ == „Nia patro“, 
same, laŭ mia scio, la Francoj kaj la Angloj; same tiel. ankaŭ „Via nomo“, 
„Via regno“, „Via volo“, „Nian panon“ estus pli taŭge uzataj, jam ankaŭ, por 
doni al la vorto „Via“ specia!an gravan akcenton. .Ofendojn“ resp. „ofendintoj“ 
ŝajnas al mi tute bone taŭgaj vortoj; sed, por logike paroli, oni ja devus diri: 
ni pardonas la nin ofendintojn, kvankam en naciaj lingvoj la posedo-pronomo 
estas kutime uzata en tiaj okazoj, por profiti mallongigon de la logika: tiujn» 
kiuj nin ofendis. Same tute ne plaĉas al mi: konduku nin en tenton, 
kvazaŭ Ĥia patro, Dio, mem intencus rekte konduki nin en tenton; Li ja nur 
lasas al ni liberecon de volo, sekvi tentojn de la „princo de mallumo“. Do, 
se Esperanto prezentas al ni tiun tute klarsencan esprimon: ne tentatigu 
nin (ne igu == permesu, lasu, ke ni estu tentataj), kial ne uzi ĝin? 

Alla „Anĝela Saluto“: La akcepto de „Ave“ ŝajnas al mi tute aprobinda ; 
modela ekzemplo por tio estas la de Dro Zamemhot mem akceptita por la 
lingvo: amen. Pro la jam menciita plia soleneco mi preferus: „plena de 
graco“ anstataŭ „gracoplena“. 

Al la „Kredo“: Ne plaĉas al mi: Mi kredas en Dio... en Jesuo-Ktisto ... 
en la Spirito Sankta. Ĉu oni ne povus ĝustasence preĝi: Mi kredas Dion, 
Jesuon-Kriston, Spiriton Sanktan (ankaŭ pri tio mi proponus lokoŝanĝon : 
Sankta Spirito) tial, ke ili ja estas la objektoj de nia kredo ? Kial nepre 
akcepti la konstrumanieron postulitan de la sintakso nur de la latina lingvo? 
La Germanoj ja diras:' Ich glaube an Gott! Plue: kiu estas koncepciita 
(lokoŝanĝo!) el la Sankta Spirito, naskita de la virga (aŭ virgino) Maria... 


Ed 
Kompreńéble, ankaŭ en la fino de tiu ĉi preĝo devus — laŭ mia supra 
propono — la akuzativoj: sanktan eklezion katolikan, komunecon, pardonon, 
reviviĝon, vivon eternan, esti uzataj. 

Pri la :'skribo- resp. pres-maniero de la nomoj: ktp.: Jesuo ne respondas 
al la ĝenerala parolmaniero; la fonetiko postulas: Jezuo. Maria estas akeeptinda, 
same kiel Eva, Anna, kiuj ankaŭ ne havas virseksajn formojn de nomo (Mario 
estus konvena por Esperantigo de la virseksa latina nomo Marius). La nomoj 
de la tri Dio-personoj same kiel la pronomoj ilin rilatantaj (Via, Lia) ĉiam 
estu skribataj (presataj) kun granda komenclitero. Ripete mi proponas uzadon 
de la plena formo de la artikolo (ankaŭ: liberigu nin de la malbono, se oni 
ne preferus, tute forigi ĉi tie la artikolon, ĉar ne estas diro pri iu difinita 
malbono sed pri malbono ĉiaspeca ĝenerale). 

Unueco de la. preĝotekstoj sendube estas mepre mecesa; la katolikaj 
Esperantistoj, anoj de la universala eklezio, bezonas unu saman tekston sur 
la tuta tero, same kie] liturgie ekzistas la latina. La profito por la Esperantistoj 
estas, ke iliaj preĝotekstoj -ĉiuloke samamaniere estas pronuncataj, kion pri la 
latinaj oni ne povas diri (oni komparu la Latino-pronuncadon de francaj, 
italaj, hispanaj, anglaj kontraŭ germanaj: diferenca ĝis nekompreneblo !) 

J; Schröder, Wien. 


Himno de Esperantistoj-katolikoj. 
Verkita de Pr A. Dombrovski. 


En la nom’ de Dio, kun la am” al' homo, 
Fratoj, ni la Veron serĉu, skribu, diru! 
Plenaj de espero, dank’ al ben' de Romo, 
Sub la verda stelo ni antaŭen iru! 


Moku, kiu volas. nin pro strangideoj, 
Ni ĝin ne atentu kaj eĉ ĝin ne miru! 
Estas ja proksimaj niaj venktrofeoj, 
Tial ni batalu kaj antaŭen iru! 


For malsaĝa timo, klara estas devo, — 
Novajn la plej multajn anojn ni altiru; 
Baldaŭ enkorpiĝos nia kara revo, 

Nur ni laboradu kaj antaŭen iru! | 


Kun la kred' en koroj, per la plenscienco 
Servu Idealon, la. idolojn ŝiru! 

Jen la Esperanto — sepa mondpotenco 
Sciu ĝin, ho, fratoj, kaj. antaŭen iru! 

Sama Insigno Esperantista por Ĉiulandaj 
Katolikoj. 


La fervora Esperantisto en Wien, S° B. Ulm,. vicprez. de la 
Aŭstruja Katolika Ligo Esperantista, proponas al la tutmonda kato- 
lika Esperantistaro elekton kaj regulan uzadon de videble portebla 
insigno, la sama por ĉiuj, ne, kiel ĝis nun, de apartaj de la organizaĵoj 
æn la diversaj landoj. Sed — li rimarkigis en tiucela artikolo send- 
ita al „E. K.“ por publikigo — la homoj estas malsame pensantaj: 
kaj sentantaj, ankaŭ la Esperantistoj kaj ankaŭ la katolikoj. Ekzistas 
radikalaj unuiĝoj de katolikaj Esperantistoj, kiuj. pro troakreco 
de severaj iliaj postuloj malhelpas kelkfoje eĉ la dezirindan unuecon 
-de katolikoj, dum unuiĝoj ne tiom radikalaj altiras al si homojn, 
kiuj, ne estante firmekredaj katolikoj, eĉ ne katolikoj, tamen volonte 
partoprenas tiajn katolikajn kunvenojn Esperantistajn. Tiumaniere 
tiaj homoj estas gajnitaj por ni; .radikala unuiĝo ilin forpelus per 
gia zeloteco. Ekzistas eĉ religiemuloj, kiuj regule ĉeestas Diservojn 
en preĝejoj, sed neniel volas partopreni ekz. en procesio aŭ alia 
manifestacio aŭ porti Insignon laŭte proklamantan ilian Kristanecon. 

Car la Esperantistoj volas esti tutmonda „rondo familia“ — kaj 
-ĉar ankaŭ ne ĉiu pastro estas ema, porti sur si ĉie apartan insignon 
karakterizan pri katolikeco — cetere la pastroj ja estas jam sufiĉe 
koneblaj pro ilia vesto — mi proponas — skribis Se Ulm — al 
la ĉiulandaj katolikaj Bsperantistoj unu saman insignon Esperantistan : 
Verda stelo kun oraj (aŭ blankemajlaj) literoj EK sur la verda fono. 
"Tiuj literoj esprimus mallonge, ke la portanto de la insigno estas 
„Esperantisto Katolika“ (se vi volas: aboninto de „Espero Katolika“). 

Ni ne timu, ke per tia insigno, sen la por ni ĉiuj katolikoj 
ja tre sankta signo de la kruco, ni fordonos iom da nia religia kon- 
vinko. Sur la teritorio de Esperanto kiel ĉie alie ni katolikoj ja 
neniun volas ataki pro alia kredo; ni me volas altrudi al iu ajn 
nian kredon kaj nian kredosignon; ni ankaŭ ne povas voli, ke 
iuokaze la sankta krugpsigno eble estu elmetita al insultoj kaj blas- 
femoj de fanatikuloj alikredaj aŭ nekredaj. 

Sed la ĉefa afero estas: posedi unu saman insignon por 
katolikaj Esperantistoj sur la tuta tero, same kiel la tutmonda katolikaro 
mem ja estas unu komunumo sen diferenco de raso aŭ de nacieco. 
La kongreso de katolikaj Esperantistoj. kiu ja certe okazos dum la 
tagoj de la XIIl3a Universala Kongreso de Esperanto en Haag, estus 
la kompetenta forumo, por solvi ankaŭ tiun demandon koncernantan 
-ĉiujn katolikajn Esperantistojn. Ni do esperu, ke la tie kunvenintaj 
samreligiaj samideanoj elektos iun komunan kaj ĝeneralan insignon, 
-ĉu akceptante unun el la jam ekzistantaj, aŭ krĉante iun novan, 
por kiu mi prezentis supre mian proponon: kvinpinta verda stelo 
kun or- aŭ blankakoloraj E. K. en ĝia mezo. 

Mi tre dezirus, legi en nia tre ŝatata revuo „Espero Katolika“ 
opiniojn de samideanoj pri mia propono. 

Religia memkonfeso de. De Zamenhof. 
Liberkreda hebreo, sed respekta al Jezuo. 


Dro Edmundo Privat verkis — ni sciigis pri tio en. la, 
Marto-n° — pri Dro Zamenhof biografion, kiu baldaŭ aperos 
ĉe la Brita Esperanto-Asocio, kaj kies lastà ĉapitro estas represita. 
en la. Marto-n de UEA-,Esperanto“ (Bern, Svisio). Ankaŭ: por niaj: 
legantoj havos intereson el tiu ĉapitro la parto; en kiu Privat: 
rakontas pri la lasta skribaĵo de la Majstro' de Esperanto. Ĝi estis 
religia memkonfeso de Do Zamenhof, el kiu oni povas: 
preni,- ke tiu; klera homo dum liaj junulaj jaroj estis perdinta: 
sian kredon laŭ la denaskiĝa hebrea religio, ke' li konfesis sin 
libegkreda;, sed ankaŭ, ke li la instruon de Jezuo respektis 
kiel la plej belan en la mondo. 

Jen sekvu la koncerna parto el la fina ĉapitro de la verkita: 
de Privat Zamenhof-biografio : 


„Sur lia skribotablo kuŝis lasta manskribaĵo krajona, nefinita. Ĝi estas. 
plano de: artikolo .pri senmorteco de l’ animo. Kion kredis mem tiu granda: 
amiko de l' homaro, kiu donis tutan vivon al pensoj unuigaj? Kia do estis la 
fundo de lia kredo? Kiel li supozis pri aferoj transmortaj kaj nekontroleblaj ?- 
Pri sia persono Ji estis ĉiam silentema. Liaj proksimuloj. eĉ ne povus respondi,. 
Ili vidis nur, kiamaniere li vivis: bonkore, pure, modeste, helpeme, ofere, 
mirinde pacience kun ĉiuj, neniam ofende per ago aŭ paroloskontraŭ 1u ajn. 
Ĉiam simpatie aŭskultema al ceteraj homoj, eĉ al tedaj. Al ĉiuj, edzino 
fratoj, gefiloj, nevinoj, amikoj, klientoj, li aperis kiel homo sankta. En tur- 
mentaj horoj ĉiu venis al li por konsilo. „Li neniam pekis“, diris malnova 
servantino Pola, montrante lian portreton sub 'ŝia krucifikso. Kiom da famuloj 
restis grandaj en okuloj de l' servantoj ? 

Sur papero kvarpaĝa li ekskribis la intiman konfeson. Morto lin inter-- 
rompis. Sur tri paĝoj kuŝas antaŭklarigo. Li petis senkulpigon, ke li verkas 
pri tiu temo, estante ne specialisto. Eble. oni diros, kiel pri ceteraj, ke nur- 
maljune' li' ekpensis pri ekkredo. Antaŭproteste li notis: „Ĉio, kion mi nun 
skribas, naskiĝis en mia kapo ne nun, sed antaŭ kvardek jaroj, kiam mi havis. 
la aĝon de 16—18 jaroj; malgraŭ ke mi de tiu tempo multe meditis kaj legis 
diversajn sciencajn kaj filozofiajn verkojn, miaj tiamaj pensoj pri Dio kaj pri 
senmorteco: preskaŭ tute ne ŝanĝiĝis“ Tamen li antaŭvidis, ke tiu ĉi. 
artikolo al multaj tre malplaĉos: „Dum en la mondo scienca: mi perdos ĉian 
estimon, mi samtempe en la mondo de kredantoj trovos nenian kompensan 
simpation, verŝajne nur atakon, ĉar mia kredo estas tute alispeca ol ilia 
kredo Estus pli. prudente, se mi silentus, sed mi ne povas.“ 

La kvara paĝo nur estis'“komencita. La skribado estas preskaŭ nelegebla 
krajona xapidaĵo: A „Mia patrino estis religia kredantino, mia patro ateisto. Enz 
mia infaneco mi ` “kredis je Dio. kaj je senmorteco. de la animo en tiu- formo, 
en kiu instruas mia denaskiĝa religio. Mi ne 'Memoras tute precize, en kiu 
jaro de mia vivo mi .perdis la religian, kredon, sed mi memoras, ke la 
plej altan gradon, de mia nekredado mi atingis ĉirkaŭ la aĝo de 15—16 jaroj. 
Tio estis ankaŭ la plej turmenta tempo de; mia vivo, 'La tuta vivo perdis’ en 

rmiaj okuloj ĉian sencon kaj' valoron. Kun malestimo mi, rigardis min. mem 
kaj la aliajn homojn, vidante en mi kaj en ili nur sensencan peĉon: da viando, 
„kiu kreiĝis, oani. ne scias por kio, kiu travivas en la eterneco malpli ol plej 
malgrandan sekundeton, baldaŭ forputros por ĉiam, kaj dum ĉiuj venontaj 
senfinaj milionoj kaj miliardoj da jaroj jam neniam plu reaperos. Por kio mi 
vivas, por kio mi lernas, por kio mi laboras, por kio mi amas? Ĉar estas ja 
tiel sensenca; senvalora, tiel ridinda . Fo 

Tie haltas la konfeso. Sur blanka fino-de la paĝo nur kuŝis hoto pri 
la' sekvo projektita: post la naŭzo pri vivo kaj pri morto deksepjare li eksentis 
ion novan: „Mi eksentis, ke eble morto ne estas malapero . ke ekzistas “laj 
leĝoj en la naturo.. ke io min gardas al alta celo“.. tiuj estis lastaj 
vortoj de l’ skribaĵo. Mortante, Zamenhof forportis la sekzeton sian. Ni nur 
scias, ke junule li ektrovis propran kredon, ke li akiris senŝancelan fidon je 
unu forto komuna por amo kaj inspiro al konsciencoj, ke li tiel' havis „Dion 
-en la koro“, ke li komprenis la daŭrecon de l spirita laborado trans la morto 
kaj rigardis la diversajm homajn religiojn kvazaŭ malsamaj vestoj de unu 
-sama vero. 

Jam antaŭ Abdul-Baha, la fama Persa poeto, kiu lin admiris, li respondis 
-al kongreso de Kristanaj gejunuloj salutinta lin: „Mi estas nur Hebrea homar- 
ano liberkreda, sed... kio pli bela en la mondo ol plena sekvado al 
instruo de Jezuo?“ 


Tra Aŭstrujaj Abatejoj.. 
(Daŭrigo.) 


Inter la plej rimarkindaj Aŭstrujaj abatejoj la Skotlanda- 
Benediktana en Wien posedas proksimume 100.000 volumojn, 600 
manuskriptojn kaj 700 inkunablojn, Gottweig 70.000, Herzogenburg 
:=80.000, Klosterneuburg kaj Melk same tiom, Kremsmünster 90.000 
yolumojn kaj 910 manuskriptojn, Sta Floriano 80.000 volumojn, 
1600 manuskriptojn kaj inkunablojn, Admont 82.000, Strahov-Praha 
130.000 librojn ktp. La pligrandigo kaj konservado de la libraro 
kompreneble postulas grandajn elspezojn kaj multe da diligento. kaj 
da scienco de libraristoj. Kelke da ili bezonis multe da jaroj, por 
enkatalogi la librojn. Rimarkinde estas, ke Kremsmŭnster”a monaho- 
frato (t 1773) mem bindis 16:000 librojn. 

Dum la tempo de humanismo vekiĝis la intereso por artaj 
“kaj natursciencaj objektoj, pentraĵoj, moneroj, armiloj kaj ĉiuspecaj 
“kuriozaĵoj. Speciale dum la barokstila periodo .oni kolektis tiajn 
valoraĵojn kaj maloftaĵojn. GOttweig konservas kuprogravuraĵojn 
(proksimume 20.000), Heiligenkreuz modelojn el la mano de ĝia 
skulptartisto Giuliani, Klosterneuburg pentraĵojn kaj skulptaĵojn en 
kvar ĉambregoj, en la Skotlanda Benediktana abatejo en Wien estis 
-vidinda ampleks% monerkolekto, kiu kun tiu en la St Floriano- 

abatejo apartenas al. la plej grandaj en ‘Aŭstrujo. Kremsmünster 
povas montri ne nur ampleksan pentraĵaron, sed ankaŭ-= natur- 
historian muzeon. Grandega estas la artaĵaro en Strahov-Praha. 
Rimarkindaj kolektoj de “pentraĵoj ekzistas ankaŭ en Lambach, 
Sta Petro, Neustift, Wilten kaj Hohenfurth. Kelkaj abatejaj pastroj 
havigis al si renomon per kolektado; ekz. Pro Hanf kolektis en 
pga Lambreĥto vidindan aron de birdoj, Pro Schacherl en Zwettl 
muzeon -de artefaritaĵoj. La viva intereso por matematika-natur- 
sciencaj studoj kaŭzis dum la 182 centjaro fondojn de observejoj. 
La plej eminenta astronomia observatorio ekzistas en Kremsmünster, 
konstruita dum la 17582 laŭ plano de Bavaruja Benediktano Desing. 


La Benediktana abatejo Melk en Malsupra Aŭstrujo. 


Pastrojn-stelobservistojn havis ankaŭ la abatejoj Lambach, Rein 
(Stirio), Tepl kaj Schlierbach. 

La solaj instruejoj dum la 132 centjaro ekzistis ĉe episkopejoj: 
kaj abatejoj, kie la estonta pastraro kaj infanoj de la, nobelaro 
„ricevis instruon. Ĝenerale ĉe abatejoj estis duspecaj lernejoj: interna. 
por pastro-kandidatoj kaj ekstera por laikaj lernantoj, sed ofte 
ekzistis nur ŭnu komuna lernejo. Dum la 112 ĝis la 135 centjaro ni 
trovas instruadon en la abatejoj de Benediktanoj kaj de Aŭgustenanoj;. 
la severa Cistercana ordeno forigis laŭ siaj statutoj laikajn lernantojn. 
Eminenta pioniro de Kristana kulturo en la ĉe-Danubiaj landoj estis. 
la sankta Altmann, episkopo en Passau (f 1091 kaj entombigita ĉe 
la fondaĵo Gottwelg) Li ne nur reformis la eklezian vivon sed 
zorgis ankaŭ tre por instruado. "Tiutempe floradis la instruado en 
Gottwelig, kie troviĝis speciala lernejo por mnobelaraj infanoj. 
Samtempaj institutoj estis en St Pölten, St Georgen kaj St Andrä. 
(eksigitaj abatejoj en Malsupra Aŭstrujo). Melk, Klosterneuburg,. 
Sta Floriano, Kremsmünster, Ste Petro, Sta Paŭlo. kaj Strahov. 


(Daŭrigota.) Pro Lud. Koller, O. S. B., Göttweig. 

Al la katolika laboristaro en la mondo! 

En German~Aŭstrujo regas plej granda mizero. La. neŭtralaj 
Statoj helpis nin: belega. pruvo de Kristana amo al proksimuloj. Tamen. denove 
ni devas peti helpon: Krom la korpa ankaŭ spirita mizero estas videbla. 
En.. Stirio, Aŭstruja lahdo kun ampleksa industrio, la socialdemokratio 
estas influriĉa kaj potenca, posedas armeon de partioficistoj kaj tiel laboras 
facile kaj. energie-por siaj celoj. De dudek jaroj ekzistas Ligo de katolikaj 
laboristoj kun 50 unuiĝoj. Nun-aŭ neniam estas okazo por tiu, komenci 
sukcesplenan varbadon. En la vicoj de la socialdemokratio disfaletado 
estas rimarkebla. Kelkaj, kiuj aligis sin al tiu dum la tagoj de la renverso, 
seniluziiĝis kaj tiel serĉas vojon al la katolika laborista movado. 

Sed ni ne havas financajn rimedojn necesajn. por grandstila varbado. 
Kiu helpos nin ? Í 

Katolikoj! Montru vian. varmesentan koron kaj vian helpeman manon 
ankaŭ al la katolikaj laboristoj en Stirio! Se ĉiu bonvolemulo donos al ni 
nur unu monereton en ne-Aŭstria valuto, ni povos komenci. varbadon kun 
certa sukceso pli kaj pli grandiĝonta. 

Ni ne timas, direkti maltrafan peton al la samcelaj bonvolemuloj ĉiu- 
landaj kaj jam antaŭe ni diras plej koran nian dankon. 


Samideane salutas 
La ligo de la katolikaj laboristoj en Stirio, Aŭstrujo. 


= La sekretario : La prezidanto: 

“Ferdinand Herzog m. p. Christian Fischer m. p. 

membro de la Stiria provinca membro de la Aŭstruja 
parlamento. parlamento. 


x 
»k 

La ligo samtempe direktis peton al „E. K.“, akcepti eventualajn 
donacojn por ĝi. Plezure ni plenumas tiun. peton kaj sendos donacitan monon 
por la supre montrita celo al la ligo. Kiel la 'ceteraj:j ankaŭ tiaj monsendoj 
estas petataj al la bankkonto „Espero Katolika“, Allgem. Verkehrsbank, 
Wien, kaj. samtempa aizo sur poŝtkarto sciigu la administranton de „E. K.“, 
Sro J. Schroder, Wien, VII. Kaiserstrasse 10, ” Aŭstrujo, pri la donacinto kaj 
la celo de lia donaco. La ricevitaj por la ligo de katolikaj laboristoj en stirio 
monoj ankaŭ estos publikigataj en la noj de „E. K.“ 


La Bona Koro Esperantista. 


La alvokoj pri.helpo direktitaj en la ĝisnunaj n°% de „E. K.“ 
vekis eĥon en kompatemaj koroj Esperantistaj kaj jen ni povas 
publikigi Jam kelke da donacoj senditaj al ni, ke ni liveru ilin kiel 
signojn dekatolikaEsperantista helpemo, ankaŭ alilanda, al la centro 


de karito kaj de zorgado: por hejmenigo de la Aŭstrujaj milit- 
kaptitoj en Siberio. | 

Ni ricevis; | ; 

„Helpo por Aŭstrujaj Katolikoj“ de S% MH. F. 
Pothast kaj G. van Oijen en' 's Gravenhage (Nederlando) po 60 
Aŭstr. K”; 

„Helpo. por Infanoj, kiuj suferas pro malsato“ de 
gro J. E. Hookham, urboficisto en Hampton Wick (Anglujo) 10 
Germ. Mkojn = -38.80 Aŭstr. Koi”; 

„Helpo al militkaptitoj“ de SJ A. Deistler, A. Schmitt, 
L. Huber, H. Ratz, M. Riesl („Verda Stelo“) en Wien po 10 Aŭstr. 
Koj”; de S. A. H. en Krems 30 Aŭstr. Kojn. 

„ Dio rekompencu al la donacintoj iliajn bonfarojn! 

* Kompreneble ni volonte kaj danke akceptos pluajn tiajn'don- 
acojn el Esperantistaj manoj. 

Ci tie ni volas atentigi pri tio, ke donacojn de nutraĵoj kaj 
de mono speciale por Aŭstrujaj katolikaj Esperantistoj 
suferantaj pro la nunaj mizeraj rilatoj en tiu kompatinda ŝtato 
-akceptas kaj disdonas aparta „Porman ĝaĵa Komitato (Pomako)“ 
en Wien, I1., Schulhof 2. 

Por la suferanta Aŭstrujo plue ankaŭ kolektis la Nederlandaj katolikaj 
samideanoj ĝis Marto jam pli ol 16 Holand. Guldenojn == 1500 Aŭstr. Kejn, 
dank’ al senlacaj klopodoj de la pastro Wouter Lutkie en Gemonde. La 
redakcio de “„Nederlanda Katoliko“, publikigante la. liston de donacintoj, 
postulas, ke la supre cititaj Kronoj devas esti Guldenoj. Vere imitinde praktikata 
-de la Nederlandaj amikoj amo al proksimulo ! 

Por la Esperantista Komitato en Wien estis kolektataj ĝis la 25a de 
Marto, por savi la infanojn en Wien, 18 Funtoj kaj 19 ŝilingoj el la manoj 
-de. Anglaj Esperantistoj kaj Espaj societoj. Vere kortuŝa kaj Imitinda amo al 
proksimulo, efektivigata sur la fundamento de Esperantismo. — En la Esper- 
:antisto-gruparo en Berlin por la sama Komitato en Wien estis kolektataj 
150 Markoj. 


Vespera horo autuna. 


Vesperiĝas, mallumiĝas — stel' post stelo ekheliĝas 
Sur la firmamento ; 

Mia koro repaciĝas, la animo kvietiĝas 
En vespersilento. 


Jen — sonoron mi ekaŭdas — sonorilo Dion laŭdas 
En la vilaĝeto; 

Murmurante „ondo plaŭdas, dolĉavoĉe Dion laŭdas 
En la rivereto. 


Paco, kiun mi sopiras, paco hejmen kun mi iras, 
Paco de la mondo — 
Sed, ho ve! jen. morto Iras, vivojn la falĉil' deŝiras : 
= Morto de la mondo! 


Joh. Schröder- Wien. 

La venko de Kristaneco en Hungarujo. 


Por la Pasko-numero de la Wien'a kristan-sociala organo 
„Keichspost“ skribis la delegito en la Hungaruja nacia reprezentant=- 
aro, la episkopo Otokaro Prochaska mallongan artikolon titolitan : 
„La unua Pasko de la Kristana Hungarujo“, en kiu li esprimas: 
firman konfidon, ke la regno Hungarujo post ĝia Golgatha en Neuilly 
glore reviviĝos, pli bela, pli potenca ol iam ajn. 


„En tiu kredo ŝtonefirma — li skribis -— nin konfirmas la 
sinlevo de la Kristana Hungarujo, tiu “mirinda reakcio kontraŭ 
la Hebrea bolŝevismo, kiun ĵus nun ni travivis. Dum dekjaroj la 
Kristana Hungarujo estis skurĝita de la Hebrea presaĵaro ĝis sangado ; 
oni premis sur ĝian kapon la akrapintajn dornojn de leĝdonado. 
kontraŭeklezia, oni ĝin primokis kaj insultis kaj fine la bolŝevismo. 
opiniis povi triumfi ĉe kadavro de la Kristina Hungarujo. 

Sed venke ĝi reviviĝis kaj prezentas sin nuntempe tiom for- 
“tika, kiom neniam pli frue. Nur unu mankas ankoraŭ al ni: la 
unueco de la Kristanaj elementoj. La venko fine fariĝis tro facila. 
al ni, la fortoj transŝaŭmegantaj ne povis sin elĉerpi en batalo- 
kontraŭ la malamikoj, kaj tial ekzistas nuntempe ankoraŭ bolado 
kaj ondado en la Kristanaj rondoj. 


Sed tiuj multvaloraj energioj ne estu vane uzataj. Ni uzu ilin 
antaŭ ĉio, laboradante je ni mem; nin mem ni plibonigu, ni. 
penetru en la profundojn de Kristaneca spirito kaj fosu el tiu ŝakto. 
neelĉerpebla trezorojn la plejvalorajn: disciplino kaj propravola sin- 
metigo sub unu gvidanto. Tiam ni baldaŭ estos akirintaj tiun kon- 
kordon, kiun ni nepre bezonas, se ni volas sukcese labori por la. 
bono de la popolo. Tiam ni helpos la spiriton de Kristana amo al. 
proksimuloj en leĝoj. en la tuta publika kaj ekonomia vivo, venki 
la ruinigantan popolojn detruantan spiriton de. procenteguloj. 

Reestiginte la unuecon de la Kristana Hungarujo, ni ankaŭ 
al'la Kristanaj fratoj. en la ceteraj ŝtatoj. donas la manon kaj diras 
al ili: „Helpu nin, restarigi la krucon ree ĉie, kie ruiniganta uragano 
rompfaligis ĝin! Helpu nin, liberigi la Kristanecospiriton de ĉiuj 
parazitoj, kiuj minacas, superkreski ĝin !“ 

Movado de Esperanto. 


VI“ Internacia Kongreso de IKUE. 


Hago (Nederlando), 153 — 163 de Aŭgusto 1920 
kaj 
Katolikaj kunvenoj dum la XII» Esperanto-kongreso 
Hago, 82 — 153 de Aŭgusto 1920. 


Unua komuniko. 


Kiel oni legas en la letero de la estimata Prezidanto de 
JKUE, estas decidite, ki „Nia Sesa“ okazos tiun ĉi jaron en Hago 
(Nederlando), tuj post la XII? Universala Esperanta Kongreso. 


Ni povas jam komuniki, ke estas starigita agema Organiza 
komitato, kies membroj estas: Sre P. Heilker, prezidanto ; 
Sro F. Marrevee, vicprezidanto; St" H. B. Alkemade, Eno A. 
Evers, Sv Marrevee-Kooter, S° G. van Oijen, membroj ; 
fro J. M. E. Pothast, kasistino, Brueghelstr. 63, Hago, kaj 
Sro P. J. Zentgraaff, sekretario, de Riemerstr. 54, Hago 
(Nederlando). Al la lasta adreso oni povas peti informojn pri ĉio, 
kio koncernas vojaĝon, alvenon kaj restadon en la kongresurbo. 
La Organiza Komitato (O. K.) estas dividita en tri sub- 
komitatoj, unu, por prizorgi la diservajn aferojn, unu por aferoj 
koncernantaj loĝadon kaj kunvenejojn, unu por la vojaĝaj aferoj 
kaj la propagando. Sufiĉas, skribi pri ĉiuj tiuj aferoj al la unu 
adreso: al la Kongreso de IKUE, S° J. P. Zentgraaff, de 
Riemerstr. 54, Hago (Nederlando), kiu transdonos la ricev- 
itajn leterojn laŭ la enhavo al la koncernataj O. K.-anoj. 


Ankaŭ la Kongres-estraro de „Nia Sesa“ jam estas starigita. 
Ĝi estas: 


Prezidanto: Pastro L. Poell (elparolu: Pul), paroĥestro, 
vicprezidanto de IKUE, en Gemert (Nederlando); 


Vicprezidantoj: Pe W. Lutkie, vikario en Gemert (Neder- 
lando), kaj Sr P. Heilker, “prezidanto de „Nederlanda Katoliko“ 
en Hoofddorp (Nederlando); ` 


Sekretariino: Fe» Math. Borret, eks-direktorino de la Akcia 
Societo „E. K.“, en Hago; 


Sekretario-kasisto: D'e Smulders, direktoro de la Akcia 
Societo „E. K.“, en Udenhout (Nederlando). 

Ankaŭ por informpetoj pri la kongreso mem sufiĉas la lasta 

adreso: tiu de la sekretario-kasisto, D:» Smulders, Udenhout 
(Nederlando). 
» Kiam ni parolas pri „Kongreso“, ni inkluzive intencas ankaŭ 
la „katolikajn kunvenojn“ dum la XIE Esperanto-Kongreso. La 
Organiza Komitato de Nia Sesa do estas preta, helpi al katolik aj 
kongresontoj kaj dum la XH? neŭtrala kongreso kaj dum la 
VI? katolika kongreso (83 — 158 de Aŭgusto), same la kongres- 
estraro kondukos kaj la „katolikajn kunvenojn“ dum la XII? kaj 
la kongreskunvenojn de Nia VI». La „katolikaj kunvenoj“ antaŭ- 
irantaj devas esti konsiderataj kiel preparantaj kaj kompletigantaj 
la kongreskunvenojn. 

La kongrestempo estas pli mallonga ol de antaŭaj kongresoj 
(2 tagoj). Tiu tempo sufiĉos, por okazigi la elektojn kaj aliajn 
aranĝojn farotajn laŭ la aprobota nova statuto de IKUE, kaj por 
submetigi al la aprobo de la kongreso la deziresprimojn pri temoj 
jam priparolitaj kaj pridiskutitaj dum la., katolikaj kunvenoj“ antaŭ- 
irintaj. Per la mallongigo de „Nia Sesa“ mi opinias agi laŭ la 
interesoj de la kongresontoj, precipe eksterlandaj, ĉar la elspezoj 
estas nuntempe ĉiel tre altaj. 

Ni ankoraŭ klopodos, starigi Honoran Komitaton, kaj ni 
povas jam tuj komuniki, ke Lia Moŝto Monsinjoro A. Diepen, 
episkopo de 's Hertogenbosch (Ned.) bonvolas esti membro 
de nia Honora Komitato. Pluaj nomoj sekvos baldaŭ. 

En sekvontaj komunikoj ni iom post iom sciigos precizajn 


detalojn pri ĉio. La kongressekretario -kasisto 


D' Smulders. 


XII Universala Kongreso de Esperanto. 
Hago, 82 —15 de Aŭgusto 19208: 
Alvoko al Kristamoj. 


Oni intencas aranĝi almenaŭ unu kunvenon dum la Kongreso 
de Esperanto en Hago (krom la ordinaraj Diservoj) de Kristanoj, 
kies apartaj deziro kaj celo estas, utiligi Esperanton por la disvastigo 
de la Regno de Jesuo Kristo sur la tero. Oni deziras la ĉeeston 
kaj la kunlaboradon de tiuj, kiuj ekkonas en la amo de Dio la 
solan rimedon kontraŭ la malbonoj de la nuna tempo. ° 

Interesatoj volu sin turni al H, A. Luyken, 23, Arcadian 
Gardens, Wood Green N. 22 (Anglujo). 


Belaj Bildkartoj (fotogravuraĵoj kun esp -lingva surskribo) de „Ridder- 
zaal“, la kongresejo en Hago, estas haveblaj por 5 cendoj post mendo al 
Sro J. Diehl, van Baŝssenstr. 27, Den Haag. Ankaŭ glumarkoj por 
kongrespropagando estas preparataj kaj jam mendeblaj. 

La Problemo de Lingvo Tutmonda kajf, 
Historio de la Katolika Esperanto-Movado. 


Volapuk kaj Esperanto. 
(Daŭrigo.) 

Johann Martin Schleyer mortis, estante prelato de la katolika 
eklezio, en Litzlstetten apud Konstanz ĉe Bodensee, la 163" de 
Aŭgusto 19122 Dre Zamenhof dum la ferma kunsido de la ĵus 
dum tiu tempo okazanta VIII univ. kongreso Esperantista (Krak6w,, 
1912, la 1138 ĝis la 182 de Aŭgusto) memorigis per varmegaj vortoj 
la plorindan perdon de tiu respektinda maljunulo, „la unua kaj plej 
energia pioniro de la ideo de neŭtrala lingvo internacia, kiu la unua 
potence skuis la mondon kaj kreis la internacilingvan movadon.“ 
Ankaŭ la plej eminenta el la disciploj de Schleyer nun jam mortis: 
la Seckau'a hon. kanoniko prof. Karl Zetter, kiun Schleyer mem 
estis elektinta kiel lian posteulon en la direktado de la unuiĝoj 
mondlingvaj. Li estis Karintiano (el Gmünd). filo de pastoro kaj 
post la pastriĝo gimn. instruisto pri matematiko kaj natursciencoj. 

La falo de Volapuk tre malutilis la ideon de lingvo tut- 
monda. La kredo al ebleco kaj praktikeco de tia lingvo estis tre 
ekskuata. La granda multo de Volapŭkistoj tute defalis de la ideo- 
de lingvo internacia, kaj kun ili miloj da seniluziigitaj homoj, kiuj, 
perdis konfidon al la bona afero kaj kredon, ke la mondlingva ideo 
iam ajn povos venki la mondon, tute deturnis. sin de la internaci- 
lingva movado. Tial ni bone komprenas, ke dum la sekvintaj dek- 
jaroj estis rigardata kaj mokata kiel frenezulo ĉiu, kiu kuraĝis, de 
nove komenci propagandon de la mondlingva ideo. Vere, laboro 
eksterordinara estis farota, por ree interesigi por tiu ideo indiferent- 
ulojn, konvinki dubulojn kaj konverti alipartiulojn. Nur geniulo, 
plena de anĝela pacienco kaj de fido al fina venko, povis disigi 
tiun trioblan ĉenon de indiferenteco, de gravaj duboj kaj de mokoj 
partiaj, plenaj de antaŭjuĝoj. Tiun eksterordinaran laboron faris 
Esperanto, kaj la pacienca majstro estis ĝia genia, de Dio sendita 
al la mondo elpensinto D'' Lazaro Ludoviko Zamenhof17). 


Esperanto. 


La ideo, al kies efektivigo L. L. Zamenhof dediĉis tutan sian 
vivon, aperis ĉe li en la plej fruaj infanjaroj kaj de tiu, tempo- 
neniam forlasis lin; li vivis kun ĝi kaj eĉ ne povis imagi sin sen 
ĝi. Tiu cirkonstanco parte klarigas al ni, kial li kun tiom da obstineco- 
laboris super ĝi kaj kial li, malgraŭ ĉiuj malfacilaĵoj kaj maldolĉaĵoj, 
ne forlasis tiun ideon, kiel multaj aliaj agis, laborinte sur sama kampo. 

L. L. Zamenhof, naskiĝis, estante filo de instruisto de la 
germana kaj la franca lingvoj, en Bialystok, gub. de Grodno (en 
la pli frue Rusa Polujo; la 3/1532" de Decembro 18592 18) 'Tiu- 


loko de naskiĝo kaj de infano-jaroj donis la direkton al ĉiuj liaj 

~estontaf celadoj. En Bialystok la loĝantaro konsistis tiutempe el kvar 
diversaj elementoj: Rusoj, Poloj, Germanoj kaj Hebreoj. Ĉiu el tiuj 
grupoj patolis apartan lingvon kaj neamike, interrilatis kun la.ceteraj: 

La juna Lazaro estis tie edukata kiel idealisto; oni instruis 
lin, ke ĉiuj homoj estas fratoj, kaj dum tio sur la strato kaj sur la 
korto ĉio dum ĉiu paŝo igis lin senti, ke ne ekzistas homoj: 
-ekzistas nur Rusoj, Poloj, Germanoj, Hebreoj ktp. Tio ĉiam 
forte turmentis lian infanan animon. Ĉar ŝajnis al li, ke la „grand- 
aĝaj“ posedas iun ĉiopovan forton, li ripetadis al si, ke, kiam li 
estos grandaĝa, li nepre forigos tiun malbonon. 

Iom post iom li konvinkiĝis, kompreneble, ke ĉio ne fariĝas 
tiel facile, kiel ĝi, prezentiĝas al infano; unun post alia li forĵetis 
diversajn infanajn utopiojn kaj nur la revon pr unu homa 
lingvo li neniam povis forĵeti. Malklare li sentis sin iel tirata al 
ĝi, kvankam sen difinitaj planoj. Sed sufiĉe frue formiĝis ĉe li la 
konscio, ke tia lingvo povas esti nur neŭtrala, apartenanta al neniu 
el la nun ekzistantaj nacioj. Kiam el la Bialystok'a reallernejo (tiu- 
tempe ĝi estis ankoraŭ gimnazio) li transiris en la Varsovian duan 
klasikan gimnazion, li dum kelke da tempo estis allogata al la 
lingvoj antikvaj kaj revis pri tio, ke li iam veturados en la tuta mondo 
kaj per flamaj vortoj inklinigos la homojn, revivigi unu el tiuj lingvoj 
por komuna uzado. Poste li venis al firma konvinko, ke tio estas 
neebla, kaj li komencis malklare revi pri nova, arte farita lingvo. 

Ofte li tiam komencis provojn, elpensis artefaritajn riĉegajn 
deklinaciojn kaj konjugaciojn ktp. Sed homa lingvo kun ĝia sen- 
fina amaso de gramatikaj formoj, kun ĝiaj centmiloj da vortoj, per 
kiuj lin timigis dikaj vortaroj, ŝajnis al li tiel arta kaj kolosa 
maŝino, ke li ne unufoje diris al si: „For la revojn! Tiu ĉi laboro 
ne estas laŭ homaj fortoj“ "tamen li ĉiam revenis al lia revo. 

La germanan kaj la fasti lingvojn li lernis dum. la infano- 
jaroj, kiam oni ne povas kompari ankoraŭ kaj fari konkludojn; sed 
kiam li, estante en la 5-a klaso de la gimnazio, komencis lerni la 
anglan, lingvon, la simpleco de ĝia gramatiko, ĵetiĝis en liajn okulojn, 
-precipe dank’ al la kruta transiro al ĝi de la gramatikoj latina kaj 
greka. Li rimarkis tiam, ke la riĉeco de gramatikaj formoj estas 
nur blinda historia okazo sed ne necesa por la lingvo. Sub tiu 
influo li komencis serĉi en la lingvo kaj forĵeti senbezonajn form- 
-ojn, kaj li rimarkis, ke la gramatiko ĉiam pli kaj pli degelis en 
liaj manoj. Baldaŭ li venis al gramatiko, la plej malgranda, kiu 
-okupis sen malutilo por la lingvo ne pli ol kelke da paĝoj. Tiam 
li komencis pli serioze fordoni sin al sia PENO: Sed la grandegaj 
vortaroj ne lasis al li trankvilon. 

Unu fojon, kiam li estis en la 6-a aŭ la V-a klaso de la 
„gimnazio, hazarde li turnis sian atenton al surskribaĵo. „Syeca r- 
skaja“ (Drinkejo), kiun li jam multajn fojojn estis vidinta kaj 
tiam al elpendaĵo „Konditorskaja“ (Sukeraĵejo). Tiu: „skaja“ 
ekinteresis lin kaj montris al li, ke la sufiksoj donas eblecon, el 
unu Vorto fari aliajn, kiujn oni ne bezonas aparte lerni. Tiu. penso 

tute ekposedis lin, kaj subite li eksentis teron sub la piedoj. Sur 
la terurajn grandegajn vortarojn falis radio de lumo, -kaj ili komentis 
rapide malgrandiĝi antaŭ liaj okuloj. 

„La problemo estas solvita!“ diris tiam la juna Zamenhof. Li. 
kaptis "la ideon pri sufiksoj kaj komencis multe labori en tiu direkto. 
Li komprenis, kiun grandan signifon povas “havi por lingvo konscie 
kreata la plena uzado de tiu forto, kiu en“ lingvoj naturaj efikis. 
nur parte, blinde, neregule kaj neplene. Li komencis kompari vortojn, 
serĉi inter ili konstantajn difinitajn rilatojn, kaj ĉiutage li forĵetis. 
el la vortaro novan grandegan serion da vortoj, anstataŭante tiun 
amason per unu sufikso, kiu signifas certan rilaton. Li rimarkis 
tiam, ke tre granda amaso da vortoj pure radikaj (ekz. „patrino“, 
„mallarĝa“, „tranĉilo“ ktp.) povas esti facile transformataj en 
vortojn formitajn kaj malaperi el la vortaro. La mehaniko de la. 
lingvo estis antaŭ li kvazaŭ sur manplato, kaj nun li komencis jam 
regule labori kun amo kaj espero. Baldaŭ post tio li havis skribitaj 
la tutan gramatikon kaj malgrandan vortaron. 

Tie ĉi estu dirataj ĝustaloke kelke da vortoj pri la materialo- 
por la vortaro. Multe pli frue. kiam Zamenhof serĉis kaj elĵetis 
ĉion senbezonan el la gramatiko, li - deziris uzi la principojn de: 
ekonomio ankaŭ por la vortoj, kaj konvinkite, ke estas tute egale, 
kian formon havos tiu aŭ alia vorto, se ni nur „konsentos“, ke- 
ĉi esprimas la donitan ideon, li simple „elpensis“ vortojn, atentante, 
ki ili estu kiom eble mallongaj kaJ ne havu senbezonan nombron 
da literoj. Li diris al si, ke anstataŭ 11-litera „interparoli“ ni tute: 
bone povas esprimi tiun saman ideon per iu ekz. 2-htera „pa“ 19). 
Tial li simple skribis la matematikan serion da plej mallongaj sed 
facile elparoleblaj kunigoj de literoj, kaj al ĉiu el ili li donis la. 
signifon de difinita vorto (ekz. a, ab, ac, ad, . ba, ca, da, e, 
“eb, ec, . be, ce, . aba, aca ktp. Sed tiun penson li. 
tuj forĵetis, ĉar la provoj kun si mem montris al li, ke tiaj el- 
pensitaj vortoj estas tre malfacile lerneblaj kaj ankoraŭ pli mal- 
facile memoreblaj. Jam tiutempe Zamenhof konvinkiĝis, ke la 
materialo por la vortaro devas esti romana-germana, ŝanĝita nur 
tiom, kiom postulos la reguleco kaj aliaj kondiĉoj de la lingvo. 
Starante jam sur tiu fundamento, li baldaŭ rimarkis, ke la nunaj 
lingvoj posedas grandegan provizon da pretaj vortoj jam i1nternaciaj,. 
konataj de ĉiu popolo kaj reprezentantaj trezoron por estonta lingvo 
internacia — kaj li utiligis tiun trezoron. 

Dum la 18782 la lingvo estis jam pli malpli preta, kvankam 
inter la tiutempa „lingwe uniwersala“ kaj la nuna Esperanto estis. 
ankoraŭ granda diferenco. 

Zamenhof komunikis pri ĝi al siaj kolegoj; li estis tiutempe 
en la 82 klaso de la gimnazio. La plimulto da liaj kamaradoj estis. 
allogataj je la ideo kaj de la surprizanta ilin neordinara facileco de 
la lingvo, kaj ili komencis lerni ĝin. 

La 5/173n de Decembro 1878a 20) ili ĉiuj kune solene festis 
la ekvivigon de la nova lingvo. Durn tiu festo paroloj en la nova. 

lingvo estis dirataj kaj entuziasme ili kantis la „himnon“, kies 
komencaj vortoj. estis: 


Malamikete de 'las nacjes 
Kad6, kad6, jam temp’ esta! 
La tot homoze in familje 
Konunigare se deba. 


En la muna Esperanto tio signifas: Malamikeco de la nacioj 
falu, falu, jam estas tempo! La tuta homaro en familion unuiĝi devas. 


Sur la, tablo kuŝis krom la grumatiko kaj la vortaro kelkaj 
tradukoj en la nova lingvo. 


Tiel finiĝis la unua periodo de la lingvo. 


Zamenhof estis tiutempe ankoraŭ tro juna, por eliri publike 
kun lia laboro, kaj li decidis, atendi ankoraŭ 5 ĝis 6 Jarojn kaj 
dum tiu tempo zorgeme elprovi la lingvon kaj plene prilabori ĝin 
praktike. 

Duonjaromi post la festo de tiu 5/1723 de Decembro Zamenhof 
finis la gimnazian kurson. Li kaj liaj kolegoj disiris. La estontaj 
apostoloj de la lingvo provis paroleti pri „nova lingvo“ kaj, ren- 
kontinte la mokojn de maturaj homoj, ili tuj rapidis malkonfesi la 
lingvon, kaj Zamenhof restis tute sola. Antaŭvidante nur mokojn 
kaj persekutojn, li decidis kaŝi al ĉiuj sian laboron. Dum la 51/ jaroj 
de liaj studoj universitataj li neniam parolis al iu pri lia afero. 
Tiu tempo estis por li tre malfacila. La kaŝeco turmentis lin; devig- 
ite, zorgeme kaŝadi siajn pensojn kaj planojn, li preskaŭ nenie 
restadis, en nenio partoprenis, kaj la plej bela tempo de la vivo 
— la jaroj de studento — pasis por li la plej malgaje. Li provis 
kelkfoje distri sin en societo, sed sentis sin fremdulo kaj foriris, 
kaj de tempo al tempo li faciligis sian koron per versaĵo en la 
lingvo prilaborata de li. (Daŭrigota.) 


17) Prof. Otto Simon, Esperantistische Streifzüge (Esperantistaj esplo- 
radoj), Wien 1912. — 18) La naskiĝdomo de Zamenhof ekzistas ankoraŭ nun 
en la stato de la tago de lia naskiĝo. Gi estas la domo ĉe angulo de Zamen- 
gofa (pli frue Zielonaja) kaj Brudna stratoj, duetaĝa ligna konstruaĵo, same 
modesta, kia estis Zamenhof mem dum tuta lia vivo; sed nenia marmora 
tabulo: kun surskribaĵo rememorigas ankoraŭ la historian signifon de tiu domo. 
— 19) Tiel Pro Schleyer ankaŭ faris kaj fabrikis multajn vortojn de lia vort- 
aro enhavanta pli ol 20.000 vortojn ekz. „niver == u-niver-sitato, kadem == 
a-kadem-io, nim == besto el la latina vorto a-nim-al ktp. — ?? Laŭ pro- 
fesoro Otto Simon, nur la certa dato de historia komenco de Esperanto el 
Esp. Kat. No 46. 

Sciindaĵoj. 


Lingva Komitato kaj Akademio. Ĉar dum la milito la kondiĉoj de- 
funkciado de ĉiu internacia organismo estis malfavorigitaj, estas nun propon- 
ite en cirkulero al la Akademianoj, konsideri la militjarojn kiel ne ekzistantaj. 
en la internacia vivo de la Lingva Komitato kaj plilongigi je pluaj 5 jaroj la 
povojn de la LK-anoj, tiel, ke la anoj elektitaj dum la 19062 estu rebalotataj 
dum la nuna, tiuj el la 19072 dum la 1921a ktp. ĝis tiuj el la 19145, rebalototaj 
dum la 1928a; same ankaŭ la povoj de la Akademianoj estu plilongigataj je 
pluaj 5 jaroj kaj la elektoj el la 19144 okazu dum la nuna jaro, kaj nome en 
Jena ordo: la postenoj 13 (Sro Lengyel), 8 (Dro Mybs), 3 (Sro Cart), 2 (neokupita 
depost la eksiĝo de Dro Bein-Kabe) kaj 15 kaj 18 (ĝis nun neniam wkupitaj).. 
Por elekto la Akademio starigis liston de jenaj 16 kandidatoj el la Lingva 
Komitato: Dro H. Arnhold, M. C. Butler, Th. Cart, P. Corret; E. Grosjean- 

aupin, E. Kihnl, P. Lengyel, Meazzini, Mam. Meyer, Dro Mybs, Dro Edm. 
Privat, Ered- Pujula, Dro Rohrbach, Fno A. Sefer, Otto Simon,.Dreves Uitter- 
dyk, Dro -Velten kaj B. Mabon Warden, el kiuj 8 estas elektotaj kiel Akade-- 
mianoj per sekreta skriba voĉdono la lan de Majo 1920a, por pligrandigi la 
nombron de la Akademianoj ĝis 15. La mombro de LK-anoj estas 125, el. 
ili 18 por la angla; 3 por la ĉeha, po 1 por la bulgara kaj la dana, 2 por 
la finna, 35 por la franca, 14 por la germana, l por la hebrea, 8 por la. 
hispana, 8 por la holanda, 4 por ia hungara, 1 por la islanda, 6 por la itala, 
4 por la kataluna, 4 por la pola, 5 por la portugala, 1 por la rumana, 9 por 
la rusa kaj du por la sveda lingvoj. El tiuj ĉiuj respondis 73 post cirkulero. 
sendita al ili laŭ decido de la Esp. Konferenco en Paris kun demando, ĉu ili 
estas ankoraŭ pretaj, labori por la Lingva Komitato. 


Religiaj libroj en Esperanto. En la Februaro-no de The British Esper- 
antist estas en la fino trovebla la listo de libroj vendataj de The British 
A'ssociation, 17, Hart Street, London, W. C. 1. En la grupo „Biblical“ oni 
legas jenajn titolojn: Eliro (Exodus), Genezo (Genesis). Levidoj (Leviticus), 
Nombroj (Numerus), La Predikanto (Ecelesiastes), La Psalmaro, Readmono- 
(Deuteronomium), La Sentencoj de Salomono — ĉiuj de Dro Zamenhof; plue 
Johano, Evang. laŭ S (ilustr.»), Kantoj de Salomono (de J. H. Fred), La kvar 
Evangelioj (Harmonio de Laisney), Nova Testamento (div. eldonoj), Konkor- 
danco de. Sentencoj (de Uoago). Aliaj libroj, traktantaj religiajn temojn, estas 
en tiu grupo: Ce la piedoj de la Majstro (Alcyone, de W. W. Mann), Dogmaro. 
pri la Vivo (Swedenborg), Dio, la homaro kaj la milito (de G. Campbell 
Morgan, D. D.), La Devo (de Naville trad. de R. d. Saussure), Eĉ en doloro 
(de A. Kamm), La muŝo dronanta (de.la pastro T. R. Butler). En la grupo: 
„Religious and philosophical“ estas nomitaj: Estu homo! (de C. Wagner, trad. 
de Sam. Meyer;, Fundamentoj de la Kvakerismo íde Stephen. trad. de M. C. 
Butler) Grava signifo de Nova Testamento en Esperanto, Hebrea Kalendaro- 
(de J. Bianchini), Imitado de Jesu-Kristo (de P. Deschamps), Katolika Preĝaro, 
Karaktero (de Luiscius, trad. de Bruijn), Kaŝitaj Vortoj (Baha vu’ llah, de 
Hakim Esslemont), Kiel sukcesigi la vivon (de Fiaux, trad. de Soiom). La libro4 
de komuna preĝo, 1a parto, Kredo kaj Scio (de Dro P. Gruner, trad de Ramo), 
La Kristana societo de Amikoj, (de H. van Etten). Mallonga ordo de Diservo- 
(de E. E. I), Ordo de Diservo de la Angluja Eklezio, (de J. C. Rust, M. A.), 
Praktiko de la apudesto de Dio de Fr. Laurenco), Preĝoj (Eklez. Esp. Ligo), 
Progresado de la pilgrimanto (de Bunyan, trad. de Rhodes), Religio kaj Sĉienco,. 
(de J. Esslemont), Teozofia doktrino, (de H. Diou-Trouillon), Pri la transmorta vivo: 
(de Fechner, trad. de P. Kadik) kaj La vojo al Vero, (de S. Tomiĉ). 


Kongresoj. La 2a Skand. Kongreso havos lokon en Kristiania. — La. 
Finna Kongreso okazis en Wiipuri de la 2a ĝis la 5a de Aprilo. — La 
15a Skota Kongreso havos lokon en la universitatejo de Edinburgh la. 
lyan de Junio. — La 11a Belga Esperanto-Kongreso okazos en Bruxelles 
(St. Gilles) de la 233 ĝis la 25a de Majo, samtempe kun la 112. Brita Kon- 
greso en Birmingham. 

Repago de antaŭpagoj por la Xa en. Paris 1914. La Loka Organiza 
Komitato de la Xa Kongreso en Paris atentigas pri tio, ke por nacioj parto- 
“prenintaj en la milito kontraŭ Francujo, ne estas eble, sendi monon ; 
a mono de tiuj nacianoj estas deponota en la „Kompensa Oficejo“; fondita 
laŭ: la Pacotraktato.. Ñ 

dis = | 3 
Cekbanko Esperantista. En la Marto-no de The British Espefantist 
nı legis jenan sciigon: Ricevinte multajn demandojn pri la Ĉekbanko Esper- 
antista, la sekr. de BEA skribis al la administrantoj de la posedo de. la 
mortinta samideano Sro H. F. HoOveler (Cefeĉ), la posedinto de. la ĉekbanko, 
kiuj respondis: „Ni ne havas kialon, “supozi, ke ne estos sufiĉe da .havo, por 
plene pagi la kreditorojn. Sed pasos sufiĉe longa tempo, antaŭ ol ni povos 
kontroli la aferon, ĉar la mortinta Sro HOveler havis grandajn entreprenojn en 
“Germanujo, kies valoro ne estas eltrovebla aŭ pritraktebla, ĝis kiam la necesaj 
aranĝoj estos faritaj inter la registaroj de la du landoj. Bedaŭrinde ni ne 
povas en la nuna momento doni al vi pluajn scligojn pri la situacio.“ 


Jozefo Rhodes mortis.' La plej. vigla el la pioniroj de Esperanto en 
Britujo, J. Rhodes en Keighley, subite mortis la 28an de Februaro. „Estante 
religiulo“, ni legas en The British Esperantist, Aprilo-no , en nekrologo pri li, 
„kun grandega fido en la Plejpotenca, li laboris senĉese, por helpi la .dis- 
vastiĝon de Esperanto, por plirapidigi la unuiĝon de la diversaj nacioj en 
unu „grandan rondon familian“. Li dediĉis preskaŭ tutan sian libertempon 
por tiu celo.“ ` 


ka „Japana Esp. Komerca Korporacio“, kies prezidanto estas Sro 
lInĝen, havas sian sidejon (ĉefoficejo) en Jokohama, Jamaŝitaĉo 7u-c; telegram- 
adreso: Esperanto; Jokohama. l e 


À Esperanto Triumfonta. La estonte ĉiutaga ilustrita universala ĵurnalo” 
de Esperanto. Prospekto pri tiu nova gazeto, kies efektiviĝo certe estus grava 
sukceso por la Esperanto-movado en la tuta mondo, sed ŝajnas al ni ankoraŭ 
iom tro frua, estas ricevebla de Sro Teo Jung en Horrem-KoOln. Germanujo. 
La proponoj de la eldononto certe interesos multajn samideanojn. 


. Hektoro Hodler mortis. La meritplena prezidanto de. UEA, Sro H. 
Hodler mortis post longatempa malsano, tamen subite, en Leysin, Svisio. 
La entombigo okazis en Genève. Sur la tunebra sciigo UEA dediĉis al lia 
memoro jenan mallongan trafan nekrologon: „Lia vivo estis bonfaro kaj laboro“. 
Certe la samideanoj kune kun ni kondolencas elkore pro tiu perdo tre sentebla 
por la tuta Esperantistaro kaj la Esperanto-movado. 


Du alvokoj. En la Marto-no de nia kara „kolego, „Nederlanda. 
Katoliko“ ni legis du alvokojn koansiderotajn ankaŭ de nia legantaro 
kiel tre gravaj por la prospero de la tutmonda Esperanto-movado. La unua 
-estis direktata al la. katolikoj de Sro A. Th. P. Gelton en Rotterdam, 
kiu rimarkigas, ke ĉie sentiĝas la neceso de konstantaj intimaj interrilatoj 
de katolikoj ĉiulandaj, kaj, por efektivigi tiun interligon, estas necese, 
ke la deverslandaj pioniroj de Esperanto intertraktu, por difini 
la plej bonan manieron, por labori la plej praktike kaj „la plej rapide 
por tiu celo. Sed, kiu ellaboros tiun ideon kaj efektivigos tiun ' planon? Tio 
estu — konkludas la proponanto — tasko de la Nederlan daj samkredaj 
samideanoj: prepari kiel ajn kunsidojn aŭ kongreson, antaŭenirante en 
la klopodado, fratigi la popolojn laŭ la deziro de la papo Bene- 
dikto XV a: Prokrasti la aferon, estus, perdi tempon valoran, kiun niaj 
malamikoj uzas jam sur diversaj teritorioj. En Nederlando, favorigita en 
mizeraj tempoj, la katolikaj Esperantistoj devas zorgi, kela katolika inter- 
nacio estu restarigata la plej vaste kaj la plej forte. — .Alian alvokon 
direktis Sro prof. Dro Dietterle de la Saksuja Esp.-instituto, Leipzig, 
Seumestr. 10. al ĉiuj: sendi ĝis la 1a de Julio al li la adresojn de firmoj 
komercaj aŭ industriaj, Institucioj tiuspecaj k. c., kiuj intencas 
korespondadi Esperante (nomojn kaj adresojn kiom eble detalajn kaj 
kompletajn, bone legeble, en la nacia „kaj lẹ Esperanta lingvoj, kun la speco 

de la entrepreno, de la komercaĵoj ktp). Antaŭ la komenco de-la XIIa en 
Haag tiu adresaro estu presita. La celo estas, posedi liston, laŭ bezono. 
kompletigotan kaj renovigotan, por montri “ĝin al samlandaj interesuloj 
kiel gravan propagandilon por la taŭgeco de nia lingvo por praktikaj 
celoj; La alvokinto rimarkigas ankaŭ pri sekvonta- de li alvoko koncernanta 
kolektadon de sciigoj pri la tutmonda stato de nia afero: en la JernejojJ. 


Ĉu Sro de. Saussure estas prava? La prezidanto de la nove fondita 
grupo „Saluton, Maria“ en München estas, laŭ „Blanka Kruco“, Sro Hans 
Sappl, Isabellastr. 40. Sro R. de Saussure en lia gazeto „Internacia 
Lingvo Esperantida“ citas inter la „novan delegiton Esp.-idan“: Soro Hans 
Sappl, Isabellastr. 40, München, Germanio. 


Anglaj pastroj imortis. Laŭ sciigoj en „The British Esperantist“ mortis 
en sia 79a jaro la estro de granda lernejo en Ramsgate, la pastro Arturo 
P. Southee, la 28an de Oktobro pja, kaj en sia 76a la rektoro. de Lillingston Lovell 
en Buckinghamshire, la pastro Karolo J. Senior. 


La interna ideo de Esperantismo ? En Hannover (Germanujo) la 
laboristoj preskaŭ ĉiuvoĉe rifuzas komunan agadon kun burĝaj Esperantistoj 
(Germ. Esperantisto, Marto-Aprilo-n» ). 


Sro K. v. Frenckell, diplom. inĝ. en Dresden, kies meritoj pri la Esper- 
anto-movado estas konataj, estas nun GMWermanuja vickonsulo por Finnlando. 


Propagando. En HoOflitz en Ĉeĥoslovakujo la parohestro Wirth 
gvidas Esperanto-kurson. — En la unuiĝoj de katolikaj instruistoj en Röhlin g- 
hausen kaj Wanne en Germanujo SroSandrock el la Essen'a „Esp.- grupo 
von 1910“, Aldegreverstr. 13, propagandis Esperanton per paroladoj. En ambaŭ 
lokoj kursoj en novaj grupoj (15 resp. 20 membroj) estis komencataj. 


Sigelmarkoj de la Ligo de Kat. Esperantistoj en Cermanujo (5 pfenigoj 
po ekzemplero) estas aĉeteblaj ĉe la 1a protok. de la Ligo, la bankofic. Sro 
W. Menz, Breslau, 23, Steinstrasse “54 Ili montras en triangulo siluete 
duturan preĝejon kun la Esperanto-stelo kaj germanlingva teksto subskriba, 
kaj prezentas bonguste desegnitan memoraĵon kaj kolektindaĵon. 


Esperanta Informejo pri Ceboslovakujo (Sidejo en “Praha; VII, 
Socharska 388) donas ĉiun deziratan informon kaj helpon al ĉiu Esperantisto 
aŭ Esperantista societo, havanta intelektan aŭ moralan interesojn pri Ŭeho- 
slovakujo aŭ serĉanta moralajn aŭ ekonomiajn rilatojn kun tiu nova respu- 
bliko en la koro de Eŭropo. Speciale ĝi volonte helpos komercajn rilatojn aŭ 
vojaĝojn koncerne tiu respubliko kaj donos ĉian materialon. pri politiko, 
ekonomio kaj kulturo de Ŭehoslovakujo. 


Esperantaj sigelmarkoj. 100 ekz. 3 respond-kŭuponoj; aĉeteblaj ĉe la inter- 
nacia esperantejo Oskar Ziegler kaj Komp. en Marktredwitz (Germanujo). 


Sigelmarkojn Espajn (pli ol 1400 diversaj) kaj „La Revuo“ (la kaj 2a, 
jarkolektoj) vendas Sro P. Tarnow, Kiel (Germanujo), Olshausenstr. 18. 
Oni demandu pri la prezo. = 


| Kantista Soĉieto de Moraviaj Instruistoj petas muzikverkistojn, sendi 
virhorojn modernajn ĉiunaciajn al Sro J. Sembera, Brno, Franczouska 72 
(Cehoslovakujoj. Elspezoj estos pagataj aŭ kompensataj. per ĉeha muzikverko. 


| Por komerecoficistoj. Sro O. Sklenĉka, Hradec-Kralove (Ĉehoslovak- 
ujo) petas konsilojn aŭ pruvmaterialon pri facilgado de enkonduko de Esper- 
anto en versperaj kursoj por komercistoj, precipe por junaj komerclernantoj. 
Pedagogia Ligo Internacia. Sro W. Wittbrodt, instruisto en 
Berlin-NeukoOln (Germanujo), Anzengruberstr. 8, petas instruistojn, kiuj 
volas propagand Esperanton per respondo -al ronddemando de PLI, sendi al 
li iliajn adresojn. - ` 
Emilo Sprotte mortis. Lu aŭtoro de „Aoro“, stenografia sistemo por 
Esperanto, kaj tradukinto el Korŝmo, Sro Em. Sprotte mortis en Berlin. 


; 

Ĉasta vivo. La Nederlanda movado por ĉasta vivo propagandas ĝustam 
normon por seksa vivo kaj serĉas kontakton kun alilandaj samcelanoj. Adreso: 
Sro D. Roskes, prez., 's Gravenhage 68, van Loorstraat (Nederlando). 

| Esperanto en la Sovjet-lernejoj. Laŭ notico en. la Bolŝevista sPiawda“ 
la komisiono pri klerigado decidis enkonduki „Esperanto“ en ĉiuj lernejoj 
de Sovjeta “Republiko. l 

Interpopola Ligo. La Espa Komitato de la Germana anaro de IL. 
alvokas en „Esperanto“, Bern, al ĉiea fondado de naciaj Esperantistaj anaroj. 
de IL, kiuj klopodu pri internaciaj interrilatoj. Oni skribu al la vicpoŝtdirekt- 
oro O. Rieck en Greifswald (Germanujo) tuj post fondo de tia komitato er. 
iu nacio. 

Al ĉiulandaj literaturistoj. Sro Ch. Despreyeuy, St Genis-Laval 
(Francujo, Rhône’, esploras pri famaj verkistoj naciaj parolintaj pri la pro- 
blemo de helplingvo kaj petas, informi lin pri gravaj verkoj traktantaj tiun 
demandon el praktika, teoria, socia aŭ filozofia vidpunktoj. 

| Por progresemaj junuloj. Kiu havas intereson pri interfratigo de: 
diverslandaj progres cmo Junuloj, skribu al Sro Arm. Camuffo en Trieste, 
placo G. B. Vico 9/1l (ltalujo), kiu klopodas revivigi la internacian asocion. 
de junuloj „Corda Fratres“ (estinta Ciostudenta Asocio), por propagandi paci- 
fismon, antialkoholismon kaj feminismon. 

Hungara Esperanto-Servo. Sro Paŭlo Balkanyi en Budapest, VI... 
Hajos u. 15. II. organizis HES (Hungara Esperanto-Servo), por provizi la 
hungarlingvajn gazetojn per sciigoj pri kulturaj, sciencaj, politikaj novaĵoj, 
kaj petas Esperantistojn ĉiulandajn, sendi al li interesajn sciigojn tiaspecajn. 
Li akceptas ankaŭ peradon de negocoj, reprezentadon de komercaj. firmoj, 
disvastigadon de reklamaĵoj ktp 

La Diserva Komitato de. BEA en London daŭrigas la aranĝon de ĉiu- 
semajnaj Diservoj en Harecourt Church. 


Kroniko. 


Malsupra Aŭstrujo. En Wien Sro revid. Rud. M. Frey gvidas grandan-- 
Esperanto-kurson en la burĝa kaj popola lernejo de Marienbrŭder (Maria- 
fratoj), en kiu partoprenas ankaŭ la direktoro kaj ok instruistoj de tiu lernejo, 

Germanujo. Rezulto de la ĉefa kunveno de la kat. Esp.-soc. „Unueco“ 
en Breslau la 83an de- Novembro pja estis gravaj decidoj»: la regularo 
estis komplete ŝanĝata post vigla diskuto laŭ la regularo modela por lokaj: 
grupoj de la „Germana Ligo de Kat. Esperantistoj“. .Unueco“ reŝtas loka 
grupo por GEA; La kotizo po monato estas 1 Mk., la duonjaraj kotizoj por- 


la Ligo kaj por GEA — po 50 Pfg. — aparte estas pagataj la lan de Ja- 
nuaro kaj la lan de Julio. La estraro konsistas el: Sro Mielert, prez., 
Fno Dietrich, sekr., Sro Berger, kas., Sro Haase, bibl. — „Unueco“ perdis unu 


el"ĝiaj plej favoraj membroj, la sekr. Fno-Weber, kiu nun estas sekr. de: 
„Mondpacverko Blanka Kruco“ en Graz. , Ĉiam senlace kaj senĉese ŝi laboris 
por la unuiĝo, kiu postvokas al ŝi koregan dankon kaj multe da feliĉo 
por ŝia nova honorplena pozicio. — La 10an de Novembro pja la datreveno. 
de la fondo de „Unueco“ estis festata per deklamoj kaj kantoj gajaj kaj 


seriozaj. — Regula kunveno ĉiulunde je la 8a en Vinzenzhaus, Seminargasse, 
legejo. — La societo de kat. Esperantistoj kaj pacamikoj „Erateco“ en 
Beuthen festis la 60an datrevenon de la naskiĝotago da la mortinta. 


Majstro la 15an de Decembro pja per deklamoj (Fnoj J£jcdel kaj Goralczyk), 
kantoj kaj esperantlingva festparolado (sup. instr. Knopt) — En Bavarujo 
Katolika Esperanto-grupo „Saluton, Maria“ estis fondata dum Januaro en 
la ĉefurbo München, Isabellastrasse “40/3, kun 12 membroj. Per la 


“fervora agado de kelkaj grupanoj ĝi atingis nun jam la nombron “de 50 mem- 
broj. Prezidanto estas Sro Joh. Sappl, kasisto Sro Leupold, sekretario 
Sro Georgo Dausses, bibliotekisto. Sro Joh. Bernhard. La 6an de Majo 
la grupo aranĝos grandan propagando-feston. La katolika gazetaro en 
Mŭnchen „estas tre favora. al Esperanto, predĉipe la red. Sro;Siemer. La 
instruisto: Sro: Neuhiusler Varbas tre fervore inter la geinstruistaro kaj la 
lernantoj, tiel, ke la grupo espereble baldaŭ .havos 109 membrojn. La grupo- 
-devizo estas: Antaŭen kun Dio!“ La grupo apartenas ankaŭ al la Germana 
Ligo de Katol. Esperantistoj. | 

Hungarujo. En Budapest la - Esperantistoj ree kunvenas de kelke da 
monatoj en la tiea Socia Muzeo, kaj dum „Literatura Vespero paroladis la 
prelato Mons. Giesswein pri la necesego de „Europaj Unuiĝintaj Statoj“ 
kaj pri socia, nacia kaj religia interkompreniĝo. 

Japanujo. En Tokio ekzistas Japana Espa Federacio: kaj Espo - insti- 
tuto. Dum la pasinta jaro la nombro de JEA-anoj estis jam 464. En Osaka 
„ekzistas kurso por blinduloj. 

Litovujo. En Kaŭno (Kovno) la Esperantismo, laŭ afablaj sciigoj de” 
Pro A. Dombrovski, ankaŭ reviviĝis. En la fino de la pasinta jaro fondiĝis 
tie Litova Esperanto-Asocio, per kies zorgoj estas organizitaj en Kaŭno du 
kursoj de la lingvo Esperanto. Bedaŭrinde manko de konvenaj lernolibroj 
-estas sentebla, kaj tio igis la tieajn Esperantistojn komenci eldonadon de 
Espaj. verketoj. Dum la pasinta jaro aperis jam „du tiaj: Ekzercaro, tirita el 
la Zamenhofa Fundamento, kaj malgranda Espa-Litova vortaro, verkita de 
Sro Maĉernis. Pro Dombrovski mem eldonis poŝtkartojn, unun kun la 
teksto de Himno de Esperantistoj- katolikoj (represita en jena mo de „HE. K-“.) 
kaj duan kun la teksto de Himno de popoloj: 


Nederlando. En Nijmegen Pro Kall. Preller, O. Praed. fondis Esp.- 
klubon katolikan „Stelo de l maro“ kun 41 anoj, kiu aliĝis al „Nederlanda 
Katoliko“. La sidejo estas en Dominicanenstraat, Nijmegen ĉe la Dominikanoj 
(kunveno ĉiun sabaton de la 7!/,2 ĝis la 9a). —, La jarkunsido de „Nederlanda 
ek espa okazos dum Julio, antaŭ la XIIa internacia kongreso de Esperanto 
-en Haag. 


Petoj kaj Demandoj. 

Malkorektaĵoj. En la Marto-no de „E.K.“ bedaŭrinde troviĝas du mal- 
agrablaj eraroj, pri kiuj ni devas peti pardonon d€ la legantaro. le la citaĵo 
de la vortoj de Sta Johano “sur la 7a paĝo estas malkorekta, kion la karaj 
legantoj certe jam eltrovis, ili mem; anstataŭ „Dio estas la venko...“ oni 
kompreneble devas legi: „Tio estas la venko ..“ Cetere en la fino de la 
teksto pri Sta Klemento Hofbauer troviĝas la citaĵo korekte ripetita. 2e Tro 
malfrue, por forigi tiun malkorektaĵon, ni rimarkis, ke la paĝoj de la 3a no ree 
-estas numeritaj per 1—24, kio malhelpas pri la tabelo de enhavo en la fino 
de la jarkolekto. Ni do petas la legantojn, ke ili mem: korektu en ilia ekzem- 
plero, anstataŭante la paĝonombrojn 1—24 en la 3a no per la nombroj 38—56. 

Sinjoro Esperanto. Ne „Dro Esperanto: la „aŭtoro de la unua lernolibro 
de la internacia lingvo Esperanto“, la sole perfekta helplingvo, estas, kiun 
mi ĉi tie mencias, sed tute ĝuste „Sro Esperanto.“ 

i De kelke da jaroj Esperanto, sciu, estas ankaŭ familia nomo, kaj 
E. K. 1914, no 105a , raportis: „La Kristnaskon de la jaro 1913a al unu el la 
novaj baptitoj de la italaj misiistoj oni donřs .nomojn: personan „Jakobo: 
familian „Esperanto“. Li estis 380-jar£ bela, sed malriĉa nigrulo, edzo kaj patro 

Tial nia kara lingvo de tiam: resonis, kiel familia nomo, ankaŭ: inter afrikaj 
nigruloj. La adreso de nia katolika samnomano estis: Sro Jakobo Esper- 
anto, Omak, Afriko, Uganda Protectorate-Missioni Italiane. 

Ĉu Sro Es peramto kaj lia familio ankoraŭ vivas? Seili — espereble = 
ankoraŭ vivas, li sciiĝu, ke certe en la tuta mondo estas personoj, kiuj simpatias 
kun lia nomo. Ni salutas lin kaj la liajn korege. Pro F. Mestan. 

Malfacile respondebla demando. Nia kara samideano, Sro F. Fisher, 
sekr. de la Esp.-grupo en Manchester (6, Chillingworthstr. Cheetham Hill), 
skribis al ni sur poŝtkarto: „Mi tre deziras, ke la tutmondaj katolikoj 
estu unuiĝo per-Lsp eranto. Ĉu vi konas rimedon ? Mi ĝojus, aŭdi pri tio. 


Korespondadi deziras Fno Olga Stenzl, Wien, X., Goethegasse 10/26, 
kun eksterlandanoj. 


Korespondadi deziras Sro Friĉjo Redl, gimnazia studento, Wien, XIX., 
Obkirchergasse 41, kun ĉiulandaj samideanoj. 

Korespondadi deziras Sroj Anton Huber kaj Mikaelo Riesl, Wien, 
VI., Gumpendorferstr. 39. 

Korespondadi deziras Sro Josef Kocensky, Wien, XV., Felberstr. 22, 
pri literaturo kun ĉiulandaj studentoj. 

Korespondadi deziras Sro Andreo Deistler, Wien, VIL., Schottenfeld- 
gasse 91, kun ĉiulandanoj. 

Korespondadi deziras Fno Maria Wagner, Wien, IV., Phorusgasse 5, 
pri IIIaj ordenoj en ĉiuj landoj. 

Korespondadi deziras Fno Heleno Modrinsky, Wieŭ, VL, Stumper 
gasse 37/20, kun ĉiuj landoj. | 1 

Korespondadi deziras Fno' Emilino Ju sof, Wien, VI., Gumpenkdirfomti 
153, kun ĉiuj landoj. 

Poŝtkartojn ilustritajn deziras interŝanĝi Sro ©. Staverman 
Amsterdam (Nederlando), 1e Helmerstraat 35. 

Poŝtmarkojn vendas kaj ŝanĝas por misioj parohestro J. Kaluza, 
Hostalkovice u Hluĉina, ĉehosl. respubliko. 

Poŝtmarkojn perfektajn Turkujajn Kapitulaciajn kaj aliajn maloftajn 
sendas Pro E. Schmitz, Tabgha- Tiberias, Palestino, al ĉiu sendinto 
iulanda de egalvaloraj laŭ Senf“/1919. 


Poŝtmarkojn interŝanĝi deziras Sno Elinjo Kaftan, Wien, l., Schul- 
hof 2, kun ĉiulandanoj. 


Propagandiloj elpetataj donace por la 6a Finna Esp. Kongreso (gazetoj, 
libroj, kartoj, markoj k. a.) de Sro Lauri Salmi, Wiipuri, Finnlando, Neitsyt- 
niemi Matinkatu 6. 


Literaturo, Muziko kaj Artoj. 


La Preĝareto de P. M: Prof. Carolfi. Por la XVIa jarcento de la 
Konstantina paco. Eldonita de A. Paolet, S. Vito al- Tagliamento (Italujo). 
-— Tre bone verkita oportuna libreto enhavanta la necesajn preĝojn por 
mateno kaj vespero, la sta meso (vojo -al la kruco), preparon por konfeso kaj 
10 minutan adoron antaŭ la plej sankta sakramento, ĉio en tre bona stilo, 
do tute rekomendinda. 


Tutmonda Adresaro „de katolikaj Esperantistoj kaj de honestaj 
malkaraj hoteloj, kun aldono“ de gramatiko kaj vortaro Esperanto- 
Latino. Jaroj 1914—1915. Prezo broŝur. Q:6 Sm. Eldonejo: A. Paolet, S. 
Vito al Tagliamento, Italujo. — Nia tre ŝatinda itala samideano, la pastro 
J. Bianchini, komencis verki tiun libreton dum la 1913a en Roma, sed la. 
tutmonda milito malhelpis la presadon kaj la eldonadon. Do, la adresaro 

havas pri kelke da nomoj kaj adresoj, cititaj en ĝi, jam nur historian valoron 
kaj precipe ĝi montras, kiom disvastigita estis nia kara lingvo ĵus antaŭ la 
milito jam inter la katolikoj. Tre bona propagandilo inter klerikoj certe estas 
la aldonita Esp.-Latina gramatiko, kiu cetere ankaŭ aparte estas ricevebla 
por 02 Sm. kiel libro el la „Kolekto de L'Esperanto“ sub la patronado de la 
„Itala Katedro de Esperanto.“ Ambaŭ libretoj certe meritas la plej gravan 
intereson inter la katolikoj. 

Esperanto. Grammatica-Esercizi in otto lezioni, de G. Bianchini, 
9a eldono. 0'03 Sm. Kolekto de la Itala Katedro de Esperanto kaj de la Natia 
Lingva Subkomitato. Aĉetebla- ĉe la administracio de „L' Esperanto“ en 
S. Vito al Tagliamento (Italujo. — La libreto enhavas en la jam konata 
maniero de la simplaj malgrandaj nacilingvaj lernolibroj instruon pri Esper- 
anto por Italoj. 

Universo estas la oficiala organo de la plej granda internacia Esper- 
antista klubo „Universo“ por la interesoj de Er] mugon kolektantoj, 


bontemplanoj, pacifistoj kaj turistoj. Jarabono 6 M., 5 Fr. aŭ 8 Kr., pagebla 
laŭ nominala valoro (ne laŭ kurzo) per novaj banknotoj aŭ neuzitaj poŝt- 
markoj. — Centra administracio: München S. „. Dietramszellerstr. 10/2 r. 


Angla kaj Esperanto Etimologio. De su G. Stuart-Menteth. 
BEA., 17, “Hart Street, London, W. C. 1. Prezo 0:410 Sm. — La celo de tiu 
verketo estas — laŭ la antaŭparolo — pruvi kaj evidentigi la naturecon, 
internaciecon kaj Anglo-Francecon de Esperanto. La aŭtoro esperas, ke lia 
verko interesos instruistojn de lingvoj. 

Esperanto-Praktiko. Monata gazeto por amuzo kaj perfektigo de 
germanlingvaj Esperantistoj. Eldonata de F. Ellersiek, Berlin, S 59, Wiss- 
mannstr. 46. — Tiu valora por germanlingvaj Esperantistoj gazeto prezentas 
ankaŭ en ĝia dua jarkolekto en la ĝis nun aperintaj numeroj tre utilajn 
lingvajn klarigojn en la formo de praktikaj ekzercoj kaj per tio taŭgas 1urilate 
pli bone ol simpla' lernolibro por la celita perfektigo en nia lingvo. Gi ankaŭ 
enhavas nur originajn literaturaĵojn el fremdaj lingvoj. La jarabonprezo estas 
5 Mk por Germanujo kaj Aŭstrujo kaj 6 Mk por la ceteraj landoj. Por unu- 
iĝoj rabato. 


„Blanka Kruco“, la oficiala organo de la „Germana Ligo =de Katol. 
“Esperantistoj “, salutis en la Marto-no la reaperintan „Espero Katolika“ per la 
-amikaj vortoj: „Estu kore bonveninta... Estu gvidanto kaj ligilo de ĉiuj’ 
katolikaj Esperantistoj de l mondo, por ke plej baldaŭ nia kara IKUE de 
nove floru, kresku kaj prosperu.” La redaktoro Sro M. Mielert alvokis la 
Liganojn (ankaŭ .lu grupestrojn), plej baldaŭ anonci al li la pretecon, 
aboni „E. K.“ 

Albrehto Dürer. Kiu sendos en la konton de Sro P. Tarnow (Kiel, 
(Germanujo, Olshausenstr. 198) ĉe UEA en Bern, Museumstr. 14, laŭ svisa 
valoro 6 Frojn, tiu ricevos la verkon pri Albrehto Dŭrer Esp.-tekstan kun 
53 bildoj nigraj kaj unu kolora, tolbinditan, 92 paĝan 126X384). 


La Espero. Ofic. org. por Sveda Espo - Federacio kaj Norvega Espa Ligo. 
Eksped.: Eldona Societo Esperanto, Stockholm I., Svedujo. Ĵarabono 41h 
Sved. Koj. — Tiu revuo monata, redaktata de Sroj P. Nylén kaj H. B o n- 
nevie, bone informas pri la stato de la Espo - movado en la Nordaj landoj. 


„Literaturo.“ La redakcio de tiu Espa gazeto sendas specimenon por 
respondkupono. Adreso: „Literaturo“, 254, Wightman Road, London,N 8. 


Esperanto. Ofic. org. de UEA, Bern, Museumstr. 14 (Jarabono 10 Svis. 
Froj) enhavas en la Aprilo-No nekrologon prr. Hodler el la plumo de lia 
amiko Privat, plue la financan raporton pri la asocia Jaro 1919 de UEA. 

Tra Hago, la urbo de la XIla kongreso, tas. titolita flugfolio aldona 
en la Aprilo-No de „Esperanto“, Bern, Museumstr. 14, kun interesaj vedutoj 
el tiu Nederlanda urbo. Ĝi eble 'estos havebla ankaŭ aparte. 


